
Ιδεολογικοί προσανατολισµοί 
της ελληνοχυπριαχής εκπαίδευσης 
µε έμφαση στο µάθηµα τής ιστορίας 


ΛΩΡΗΣ ΚΟΥΛΛΑΠΗΣ 


«Ο έλεγχος του παρελθόντος εξαρτάται κυρίως από την πειθαρχία της µνήµης. Ἡ απόκτηση της 
βεβαιότητας πως όλες οι γραφτές μαρτυρίες συμφωνούν µετην ορθοδοξία της στιγµής, δεν είναι 
παρά µια μηχανική πράξη. Αλλά είναι επίσης απαραίτητο να θυμάται κανείς ότιτα γεγονότα συ- 
γέβησαν σύμφωνα µετον επιθυμητό τρόπο. Κι αν πρέπει να αναπροσαρµόσειτις αναμνήσειςτου 
ήνα νοθεύσειτις γραφτές μαρτυρίες, τότε πρέπει να ξεχάσει ότιτο έκανε αυτό. Τοτέχνασµα για 
να γίνει αυτό, µαθαίνεται όπως οποιαδήποτε άλλη πνευματική τέχνη». 


Από το «19δ4» του («εοτρε ΟτνεΙ! 


ΑΠΟΤΕΛΕΙ κοινό τόπο στον τοµέα της έρευνας του σχολικού βιβλίου η διαπίστωση ότι η ενα- 
σχόληση µετα σχολικά εγχειρίδια των ιδεολογικών µαθηµάτων συνιστά μεταξύ άλλων εργαλείο 
ελέγχου της εξουσίας που τα παράγει και τα προωθεί για κατανάλωση. Δεν είναι άλλωστε τυ- 
χαίο το ότι οι οποιεσδήποτε αλλαγές σημειώνονται στο εχπαιδευτικό σύστηµα µιας χώρας προ- 
ὑποθέτουν αποφάσεις κατ’ εξοχήν πολιτικές. Στα σχολικά εγχειρίδια της ιστορίας χωδικοποι- 
οὗύνται οι κυρίαρχες ιστοριογραφικές τάσεις, αυτές δηλαδή που πολιτογραφούνται ως επίσηµες 
και προβάλλονται ως η μοναδική ιστορική πραγματικότητα στις επόμενες γενεές. 

Ἡ συνεχής ενασχόλησή µου, τα τελευταία χρόνια, µε ελληνικά και τουρκικά σχολικά εγχειρίδια 
ιστορίας, µε οδηγεί στο συμπέρασμα πως η ερμηνεία χαι παρουσίαση του παρελθόντος, όπως 
αυτή εκφράζεται σε σχολικό επίπεδο, δεν είναι τίποτα περισσότερο από µια αντανάκλαση του 
εκάστοτε ιστορικού παρόντος που βιώνουν οι συγγραφείς και οι κρατούντες σε µια κοινωνία. 
Θα επιχειρηθείλοιπόν µια ανίχνευση των αντιλήψεων ορισμένων Ελληνοκύπριων συγγραφέων 
που διαπερνούν τα σχολικά εγχειρίδια ιστορίας µε την προσδοκία να εντοπιστούν κάποιες από 
τις πολιτικές τους προσλήψεις και τις ποιχιλόµορφες επιρροές που άσκησαν σ᾿ αυτούς/ές οι κυ- 
πριαχές πραγματικότητες από το 1960 µέχριτο 1977. Οι σκέψεις χαι οι προσδοκίες τοὺς για το 
παρόν, υπό µορφή διήγησηςτου παρελθόντος, εγκρίθηκαν ὡς επίσηµες ή σε άλλες περιπτώσεις, 
µετά το 1990, εκδόθηκαν από κρατικές υπηρεσίες. 

Μια σύντομη µατιά στα εκπαιδευτικά δρώμενα στην Κύπρο τις τρεις δεκαετίες που προηγήθη- 
καν της κυπριακής ανεξαρτησίας θεωρήθηκε απαραίτητη για την κατανόηση κάποιων ιδεολογι- 
κής µορφής εκπαιδευτικών επιλογών µετά το 1960. Τέλος, κρίθηκε αναγκαία η παρουσίαση του 
γενικού πλαισίου αναφοράς των τουρκικών και ελληνικών σχολικών εγχειριδίων ιστορίας της 
τελευταίας δεκαετίας͵ δεδομένου ότιτα ε/κ (ελληνοκυπριακά) σχολικά εγχειρίδια ιστορίας συµ- 
βάλλουν, στην καλύτερη περίπτωση, σε ποσοστό μόλις 2066 στη διαµόρφωση της εθνικής και 
ιστορικής συνείδησης των Ε/κ (Ελληνοκυπρίων), στο βαθµό βεβαίως που ποσοστά μπορούν να 
καθορίσουν ιδεολογικές διεργασίες. Παρόλο που δεν εντοπίστηκαν ολοκληρωμένα δεδοµένα 
για το τι ακριβώς ισχύει στην περίπτωση των Τ/κ (Τουρκοκυπρίων). εντούτοις οι λιγοστές δια- 
θέσιµες πληροφορίες, οδηγούν στο συμπέρασμα πως διαχρονικά στα τ/κ (τουρκοκυπριακά) σχο- 
λεία χρησιμοποιούνται ως επί το πλείστον τα τουρχικά σχολικά εγχειρίδια, ακολουθώντας την 
πρακτική των Ε/κ. 

Ο εκσυγχρονισμός τής κυπριακής εκπαίδευσης: οι περιπέτειες ενός επαγγέλματος και δύο µαθηµάτων 
Ἡ ιστορία της κυπριακής εκπαίδευσης από το 1575 µέχρι το 1959 είναι µια πορεία σύγκρουσης 
ανάμεσα στη βρετανική διοίκηση και την Εκκλησία της Κύπρου.! Η τελευταία, έχοντας πλήρη 
συναίσθηση τῆς σταδιακής αποδυνάµωσης της επιρροής της, αντέδρασε δυναμικά συμπαρασύ- 
ρονταςτο σύνολο σχεδόν µιας μικρής, παραδοσιακά κλειστής, θρησκόληπτης κοινωνίας. Τοιδε- 
ολόγημα της ΄Ένωσης λειτούργησε ὡς το ιδεολογικό εκείνο οπλοστάσιο από το οποίο η Εκκλη- 
σία της Κύπρου αντλούσε συνεχώς υλικό για να περιφρουρήσει κεκτημένα αιώνων που χάνο- 
νταν στην αργή αλλά σταθερή διαδικασία εκσυγχρονισμού που επέβαλλε η αποικιακή δύναμη.2 
Ἡ ρήξη επί των εκπαιδευτικών ζητημάτων ανάμεσα σ᾿ αυτούς τους δύο πόλους εξουσίας είναι 
µια απότις πολλές εκφάνσεις του χάσµατος αντιλήψεων ανάµεσα σ᾿ ένα συντηρητικό, σε τοπικό 
επίπεδο, παντοδύναμο θεσμό χαι σε µια εξίσου συντηρητική, Χαι αρκετές φορές βίαιη, αποικια- 
πή δύναμη που εµπεριείχε παρ᾽ όλα αυτά το σπέρµα του εκσυγχρονισμού. 

Το 19235 η αποικιακή διοίκηση µέσωτου κεντρικού εκπαιδευτικού συμβουλίου αναλαμβάνει η ίδια 
το διορισμό των δασκάλων που µέχρι τότε ήταν αρμοδιότητα των αιρετών Σχολικών Επιτροπών, 
που είχαν θεσμοθετηθεί µε νόµοτου 1505. Όταν η αγγλική κυβέρνηση αποφασίζειτο 1920 τη µε- 
τατροπή όλων των δασκάλων σε δημοσίους υπαλλήλους, κατά τη συνήθη πρακτική των ευρωπαί- 
πών χωρών, προκαλούνται σφοδρές αντιδράσεις µε επικεφαλής φορείς της Ἐκκλησίας της Κύ- 
πρου, µε το επιχείρηµα ότι οι δάσκαλοι θα έχαναν τον «εθνικό» τους ρόλο. Ἡ συγκεντρωτική πο- 
λιπική της παιδείας, σύμφωνα µετις πρακτικές που εφαρµόζονταν στην Ευρώπη της εποχής, συνε- 
χίζεται και µετάτα Οκτωβριανάτου 1931, όταν μεταξύ 1933-1937 εξαναγκάζονται να κλείσουν και 
τα τρία κέντρα εκπαίδευσης Ελληνοκύπριων δασκάλων που είχαν ιδρυθεί µεταξύ 1893-1910 και 
βρίσκονταν υπό τον άµεσο ή έµµεσο έλεγχοτης Εκκλησίας. Δεν είναι άλλωστε τυχαίο ότι η ίδρυ- 
ση του μικτού, για Ελληνοκύπριους και Τουρκοκύπριους υποψήφιους δάσκαλους, Διδασκαλικού 
Κολλεγίου, το 1937 στη Μόρφου, µε γλώσσα διδασκαλίας τα αγγλικά, προκαλεί για άλλη µια φο- 
ράτην µήνητου Αρχιεπισκόπου Κύπρου, δεδομένου ότι συνοδεύτηκε από την κατάργηση του προ- 
νοµίου των Μητροπολιτών να προεδρεύουν των Σχολικών Ἐφορειών.» Η λήψη αυτών των µέτρων 
κρίθηκε απαραίτητη, διότι στα µέσα της δεκαετίας του 20 παρατηρήθηκε στην Κύπρο µια υπερ- 
προσφορά νέων δασκάλων που οδήγησε αναπόφευκτα στην προσφορά εργασίας των τελευταίων 
µε εξευτελιστικούς μισθούς. Αντίθετα οι απόφοιτοι του Κολλεγίου της Μόρφου είχαν εξασφαλι- 
σµένο διορισµό,ό κάτι που εξυπηρετούσε πλήρως τα συμφέροντά τους ὡς κοινωνικής ομάδας. 

Το Χλείσιμο των ελληνοκυπριακών πέντρων εκπαίδευσης δασκάλων αφορούσε και στα δύο 
τουρχκοκυπριακά κέντρα αντίστοιχα, κάτιπου συνήθως αγνοούν ή αποσιωπούν Ε/ν συγγραφείς. 
Δεν εντοπίστηκαν όµως στοιχεία για τυχόν αντιδράσεις από την πλευρά των Τ/κ. Πάντως, λαμ- 
βανοµένου υπόψη πως στην τ/κ κοινότητα δεν υπήρχε κανένας θεσμός µε ανάλογη δύναμη και 
απήχηση όπως αυτή της Εκκλησίας της Κύπρου, μπορούμε να υποθέσουµε πως τυχόν αντιδρά- 
σεις -αν υπήρξαν-- θα ήταν υποτονικές. Ἐν γένει η τ/κ κοινότητα (α) για το λόγο που μόλις προ- 
αναφέρθηκε, (β) λόγω του ποσοστού της επίτου συνόλου του κυπριακού πληθυσμού και (γ) λό- 
γωτης ίδρυσηςτου τουρκικού εθνικού πράτουςτο 1923 που, στην περίπτωσητης Κύπρου, είχε ως 
αποτέλεσµα τη διαµόρφωση της τουρχικής εθνικής συνείδησης μόλις στο Μεσοπόλεμο, θα πρέ- 
πεινα διατηρούσε ισχυρότερους δεσμούς µε αποικιακή διοίκηση σε σύγκριση µετους Ε/Χ. Αξιο- 
σηµείωτο είναι το γεγονός πως μεταξύ 1928 και 19δ2τρεις απότους πέντε διευθυντέςτου Τουρ- 
πικού Γυμνασίου της Λευκωσίας, το οποίο λειτουργούσε µέχριτο 1937 και ὡς κέντρο εχπαίδευ- 
σης δασκάλων, ήταν Άγγλοι.7 

Μετάτο 1931 οι Άγγλοι πήραν µια σειρά περιοριστικών µέτρων που, σε αντίθεση µετα πιο πάνω, 
αφορούσαν πράγµατιτην άµβλυνση της ελληνικής εθνικής συνείδησης στα ε/κ δημοτικά σχολεία. 
΄Έτσι απαγορεύθηκε η έπαρση τῆς ελληνικής σημαίας, η ανάκρουση του ελληνικού εθνικού 
ὄμνου, η ανάρτηση φωτογραφιών ηρώων του 1821 στις αίθουσες διδασκαλίας κ.λπ.ξ Το 1935 ει- 
σάγεται καινούριο αναλυτικό πρόγραµµα στα δημοτικά σχολεία το οποίο αντικαθιστά το προη- 
γούµενο ελληνοκεντρικό/τουρκοκεντρικό για Ε/κ και Τ/κ αντίστοιχα. Όλα τα µαθήµατα γίνονται 
βάσει κοινών σχολικών εγχειριδίων στα ελληνικά και στα τουρχικά µε εξαίρεση το µάθηµα της 
γλώσσας χαιτων θρησκευτικών. Παράλληλα εισάγεται στις δύο τελευταίες τάξεις του δημοτικού, 


ΣΥΓΧΡΟΝΑ 27/7 ΘΕΜΑΤΑ 


ΤΕΑΙΚΟ 68 


22-09-02 14:14 Σελίδα 278 


ὡς υποχρεωτικό, το µάθηµα των Αγγλικών.’ Η επιλογή αυτή της αποικιακής διοίκησης χαι κυρίως 
η απαγόρευση διδασκαλίας της ελληνικής ιστορίας προκάλεσαν για άλλη µια φορά σωρεία αντι- 
δράσεων. Ορισμένοι σύγχρονοι ερευνητές εξακολουθούν να υποστηρίζουν την εσφαλμένη άπο- 
Ψη πως το αναλυτικό πρόγραµµα του 1935 χαι κυρίως τα σχολικά εγχειρίδια της ιστορίας, δηµι- 
ουργούσαν µια «κυπριακή εθνότητα» ή ότι είχαν «κυπροκεντρικό χαρακτήρα».Ι0 Εντοπίστηκαν 
τρία σχολικά εγχειρίδια ιστορίας από εκείνη την εποχή. 1! τα οποία λόγω τῆς ιδιομορφίας τους 
αξίζουν µιας σύντομης αναφοράς. Ἡ διδακτέα ύλη είναι χωρισμένη κατά χώρες, ξεκινώντας πά- 
ντα απότην αγγλική ιστορία, στην οποία αφιερώνεται περίπου 10-1226της ύλης. Τα υπόλοιπα ευ- 
ρωπαϊκά κράτη καταλαμβάνουν αισθητά λιγότερο χώρο, από 1-50. Σ’ ένα απ’ αυτάτα εγχειρίδια 
υπάρχουν και οι ιστορίες της Τουρκίας καιτης Ελλάδας, που καταλαμβάνουν 2,526 και 4,520της 
διδακτέας ύλης αντίστοιχα. Πρόκειται στην ουσία περί συντοµότατων περιλήψεων της πολιτικής 
ιστορίας κάθε χώρας ξεχωριστά, χωρίς οργανική σύνδεση μεταξύ τους σ’ ένα εντελώς περιγρα- 
φικό ύφος, χαιτο κυριότερο, χωρίςτην οποιαδήποτε αναφορά στην Κύπρο. Αξίζει να σημειωθεί 
τέλος η απουσία δύο απαραίτητων στοιχείων για την κατασκευή της όποιας εθνικής συνείδησης 
σε επίπεδο σχολικού εγχειριδίου δημοτικής εκπαίδευσης: (α) τη συναισθηματική φόρτιση (β) την 
ποσοτικά χαι ποιοτικά συντριπτική υπεροχή της εθνικής ιστορίας σε βάρος της ιστορίας άλλων 
λαών ή πολιτισµών.!2 Δύσκολα µπορεί να λεχθεί πως µια αποικιακή δύναμη ήθελε τη δηµιουργία 
ή ενδυνάμωση της οποιασδήποτε µορφής εθνικής συνείδησης σε µια κατακτηµένη χώρα. ΗἩ κατα- 
σκευή µιας κυπριακής εθνικής ταυτότητας θα δημιουργούσε µακροπρόθεσµα στους Βρετανούς 
πολύ περισσότερα προβλήµατα, απ’ ότι η ελληνική εθνική συνείδηση των Ε/κ και η υπό εκκόλα- 
ψη τουρκική εθνική συνείδηση των Τ/κ στο Μεσοπόλεμο. Τις περισσότερες φορές αυτό που ήθε- 
λαν να προκαλέσουν οι ευρωπαϊκές χώρες στις αποικίες ήταν το δέος προς την αποικιακή µητρό- 
πολη, µέσω µιας παιδείας αυστηρά προσανατολισµένης σ’ αυτή, κάτι που επίσης απουσιάζει από 
τα τρία εγχειρίδια που εντοπίστηκαν: εκτός από τη φωτογραφία του Άγγλου βασιλιά στο εξώ- 
φύλλο δύο απ’ αυτών, το ποσοστό τῆς αγγλικής ιστορίας, αν και υψηλότερο απ᾿ αυτό άλλων χω- 
ρών, είναι απελπιστικά χαμηλό στο σύνολο του εγχειριδίου για να µπορεί να γίνει λόγος για αγ- 
γλοκεντρική παιδεία. Αυτό,λοιπόν, που αναπαράγουν τατρία συγκεκριµένα εγχειρίδια είναι µια 
μηδενική συνείδηση. Η άποψη εκείνη που θέλει «κυπροκεντρική»την παιδείατης περιόδου 1935- 
1949, έστω και αναφορικά µετις προθέσεις της αποικιακής κυβέρνησης, στερείται σοβαρής επι- 
στημονικήςτεκµηρίωσης. Πάντως, η επιρροή αυτών των εγχειριδίων στη διαμόρφωση της εθνικής 
συνείδησης των Κυπρίων θα πρέπει να θεωρηθεί μηδαμινή, δεδομένου ότι στην πράξη οι Ε/κ δά- 
σκαλοι αγνοούσαν επιδειχτικά το αναλυτικό πρόγραµµα καιτα σχολικά εγχειρίδια που τους επι- 
βάλλονταν, διδάσκοντας το µάθηµα της ιστορίας «όπως πρέπει».!ὁ 

Τελικά το 1949 το αναλυτικό πρόγραµµα τροποποιήθηκε ελαφρά για να επανέλθει το µάθηµα 
τῆς ελληνικής ιστορίας µε νέα σχολικά εγχειρίδια που εκδίδονταν στην Κύπρο ή την Αγγλία, 
προκαλώντας νέες αντιδράσεις. Εντοπίστηκε ένα εγχειρίδιο εκείνης της εποχής, το οποίο εί- 
ναι μεν ελληνοκεντρικό, χωρίς όµως τα έντονα αυτοθαυµαστικά και φυλετικά στοιχεία των σχο- 
λικών εγχειριδίων της Ελλάδας της δεκαετίας του 50. 

Μικρότερης έκτασης μεταρρυθμίσεις λαμβάνουν χώρα και στη δευτεροβάθμια εκπαίδευση στα 
µέσα της δεκαετίας του 20. Το κυριότερο όπλο της αγγλικής διοίκησης ήταν η προσφορά οικο- 
νομικής βοήθειας σ’ εκείνα τα γυμνάσια που θα υιοθετούσαν το αναλυτικό πρόγραµµα του Γρα- 
φείου Παιδείας. Μέχρι τότετα ε/κγυµνάσια συντηρούνταν απότις εισφορές επιφανών πολιτών 
και γονέων, τα δίδακτρα των μαθητών και κυρίως από την Εκκλησία, διατηρώντας έτσι, υπό την 
αυστηρή καθοδήγηση τῆς τελευταίας, απόλυτη αυτονομία από την αποικιακή διοίκηση.!ό Τρία 
ε/χ γυμνάσια αρνήθηκαν τις επιχορηγήσεις της αγγλικής κυβέρνησης και συνέχισαν να υιοθε- 
τούν το αναλυτικό πρόγραµµατου Ὑπουργείου Παιδείας και Θρησκευμάτων της ἙΕλλάδας.Ι7 

Οι σχετικές πληροφορίες για τη µορφή που ακριβώς είχαν στη σχολική πραγματικότητα οι πα- 
ρεμβάσεις της αποικιακής διοίκησης στα ιδρύματα µέσης εχπαίδευσης είναι συγκεχυµένες. Συ- 
γκλίνουν, όµως, ὡς προς την άποψη ότι αυτή ήταν μάλλον επιφανειακή και ότιτα γυμνάσια συνέ- 
χισαν να προσφέρουν εν πολλοίς ελληνοκεντρική ή τουρχκοκεντρική παιδεία, τουλάχιστον όσον 
αφορά στα ιδεολογικά µαθήµατα, δεδομένου ότι οι καθηγητές σπούδαζαν κατά κανόνα στην 

Ελλάδα ήτην Τουρχία και χρησιμοποιούσαν τα αντίστοιχα σχολικά εγχειρίδια. Μια πρότασητου 
Βαρώνου Κίπτοςς, το 1949, για ίδρυση πανεπιστημίου στην Κύπρο απορρίφθηκε κατηγορηματικά 
απότην Εκκλησία.15 ΄Έτσιτα ε/κγυµνάσια διατηρούν µέχριτο 1959 σε µεγάλο ποσοστό την αυτο- 
νοµία τους καιτους δεσμούς τους µε την Εκκλησία της Κύπρου.!’ Δυναμικές σύγκρουσης µε την 
αποικιακή διοίκηση του νησιού δημιουργούνταν συνήθως στις περιπτώσεις εκείνες που η δράση 
των γυμνασίων υπερέβαινετα όριατου σχολικού κτιρίου, φαινόμενο ιδιαίτερα συχνότη δεκαετία 
του 50, υπό µορφή μαχητικών διαδηλώσεων υπέρ της ΄Ένωσης. Προσφιλές σηµείο εχκίνησης τέ- 
τοιων διαδηλώσεων στη Λευκωσία ήταν το Παγκύπριο Γυμνάσιο και η γειτονική Σεβέρειος Βι- 
βλιοθήκη’ και τα δύο πτίρια βρίσκονται απέναντι από το Αρχιεπισκοπικό Μέγαρο. 

Γενικά οι όποιες προσπάθειες της αποικιακής διοίκησης για μεταρρύθμιση του εκπαιδευτικού 
συστήµατος, ακόµα και σε καθαρά παιδαγωγικά ζητήματα, προσέκρουαν σε µια άνευ προηγου- 
µένου καχυποψία, ιδιαίτερα µετάτο Β΄ Παγκόσμιο Πόλεμο, όταν το αίτηµα της ΄Ένωσης τέθη- 
κε δυναμικά ως ο μοναδικός πολιτικός στόχος των Ε/κ. Ἡ διαδικασία εξορθολογισμού του κυ- 
πριακού εκπαιδευτικού συστήµατος την περίοδο 1923-1959 και η σταδιακή απεξάρτησή του από 
ένα θεοκρατικό θεσμό, ερμηνεύεται συλλήβδην από τοὺς περισσότερους Ε/κ συγγραφείς ως µια 
προσπάθεια «αφελληνισμού της Κύπρου».20 Είναι αλήθεια ότι η διαδικασία αυτή µετά το 1931 
συμπίπτει µε µια σειρά διπτατορικών µέτρων κατάτη διάρχειατης «Παλμεροκρατίας» (1935-29, 
απότο όνοµατου βρετανού κυβερνήτητης Κύπρου Ραἱπιετ). Όμως, όπως θα φανεί στη συνέχεια, 
η εκπαιδευτική πολιτική που χαράχτηκε την περίοδο της αποικιοκρατίας θα συνεχιστεί σε αρ- 
χετά βασικάτης σηµεία και µετάτο 1959, όπως: 

α. Το µιχτό Διδασκαλικό Κολλέγιοτης Μόρφου μεταφέρθηκε αργότερα στη Λευκωσία συνεχί- 
ζοντας τη λειτουργία του χαι µετά 1959 ως Παιδαγωγική Ακαδημία Κύπρου. Ένα χρόνο νωρί- 
τερα είχαν αποχωρήσει οι Τ/κ φοιτητές, µετάτις διακοινοτικές συγκρούσειςτου 1955. για να συ- 
νεχίσουν τη φοίτησή τους σε ξεχωριστό κτίριο στον τ/κτοµέα της Λευκωσίας.] Στη σχετική βι- 
βλιογραφία που αποδελτιώθηκε δεν καταγράφονται κανενός είδους σκέψεις ή αντιδράσεις για 
επαναφορά του συστήµατος εκπαίδευσης των δασκάλων που ίσχυε πριν το 1937. Ο διετής κύ- 
Ἆλος σπουδών της Παιδαγωγικής Ακαδημίας γίνεται τριετής από το ακαδημαϊκό έτος 1965-66 
µέχρι το 1992-03, όταν οι υποψήφιοι δάσκαλοι αρχίζουν να φοιτούν πια στο Τµήµα Επιστημών 
και Αγωγής του Πανεπιστηµίου Κύπρου.22 

β. Οι σε γενικές γραµµές αποτυχημένες προσπάθειες της αποικιακής κυβέρνησης της Κύπρου 
για συγκεντρωτισµό της µέσης εκπαίδευσης συνεχίζονται µετά την εγκαθίδρυση της Κυπριακής 
Δημοκρατίας. Εκτός από την επιβολή ενιαίου αναλυτικού προγράµµατος το 1959, η Ελληνική 
Κοινοτική Συνέλευση το 1962 πρατικοποιεί µέσω αγορών όλα τα ελληνόφωνα ιδρύματα µέσης 
εκπαίδευσης της Κύπρου.2 

γ. Το 1960 ο Κωνσταντίνος Σπυριδάκις, πρόεδρος της Ελληνικής Κοινοτικής Συνέλευσης, καταρ- 
γείαπότην Ε΄ καιΣτ᾽ Δημοτικούτο µάθηµατων Αγγλικών,το οποίο είχε εισαχθείώς 2ωρο υπο- 
χρεωτικότο 1935 και είχε μετατραπεί σε δωροτο 1949, σύµφωνα µε τις τροποποιήσεις του ανα- 
λυτικού προγράµµατος. Ο ίδιος το 1965, ως Υπουργός Παιδείας πια, θα επαναφέρει το µάθηµα 
των Αγγλικών στις δύο τελευταίες τάξεις του Δημοτικού. Τέλος το 1992 η διδασκαλία της ΑΥΥΛΙ- 
κής επεκτάθηκε και στην Δ΄ Δημοτικού.” Η σπασμωδική αυτή ενέργεια του 1960, απότοκο της 
συναισθηματικής φόρτισης και τῆς πόλωσης που επικρατούσαν στην Κύπρο στα τέλη της δεκαε- 
τίας του ᾿50,3 δεν διαφοροποιείτην ουσία του ζητήματος ότι, δηλαδή, η διαδικασία εκκοσµίκευ- 
σης της κυπριακής πολιτείας από την αγγλική αποικιακή διοίκηση έγινε σιωπηλά αποδεκτή από 
την κυβέρνηση της Κυπριακής Δημοκρατίας ὡς ο θεμέλιος λίθος για την ανάπτυξη του εππαιδευ- 
τικού συστήµατος, έστω κι αν οπρόεδρός της ήταν ένας Αρχιεπίσκοπος. Ἡ ερμηνεία όλων αυτών 
των µέτρων αποκλειστικά µέσα από το πρίσμα του αιτήματος της ΄Ἐνωσης, αγνοεί ή αποσιωπά 
πρακτικές που εφαρμµόζονταν δεκαετίες πιο πριν σε όλα τα κοσμικά κράτη, και εκφράζει έναν 
άχρως κυπροκεντρικό τρόπο αντίληψης των πραγμάτων και αδυναμία κατανόησης πωςτα µέτρα 
αυτά οφείλουν να εξετασθούν και µέσα στα πλαίσια µιας εχσυγχρονιστικής διαδικασίας. 
Εξαίρεση αποτελεί ένα µόνο µέτροτων Άγγλων, το οποίο, όπως προαναφέρθηκε, στόχευε πράγµα- 
τι στη χειραφέτηση τῆς ελληνικής εθνικής συνείδησης των Ε/κ και ως εχτούτου δεν µπορεί να ερµη- 

νευτεί στα πλαίσια τῆς εχσυγχρονιστικής πολιτικής της αποικιακής κυβέρνησης. Είναι άλλωστε και 
το µόνο που επανήλθε στο 5ίαΐις απο που επικρατούσε πριν το 1931: πρόκειται για την επαναφορά 
του µαθήµατος της ιστορίας µε ελληνικά ή άκρως ελληνοκεντρικά εγχειρίδια καιτην αποκατάσταση 
όλων των ελληνικών εθνικών συμβόλων στα ε/κ σχολεία δημοτικής και µέσης εκπαίδευσης.2ό 


Εκπαιδευτικές ενώσεις 

Το κυπριακό σύνταγμα του 1959 δεν προνοούσε την ύπαρξη ενός Ὑπουργείου Παιδείας, αλλά 
προέβλεπε, ανάμεσα στ’ άλλα διαιρετικά στοιχεία που το χαρακτήριζαν, την ίδρυση δύο Έεχω- 
ριστών Κοινοτικών Συνελεύσεων, της Ελληνικής και της Τουρκικής ((τεεἰ/ΤιτΚΙ5Η Οοπιπιιπαἱ 
ΟΠαπιῦε), οι οποίες θα διαχειρίζονταν τα εχπαιδευτικά ζητήματα των αντίστοιχων πυπριακών 
κοινοτήτων. Οι δύο αυτές Κοινοτικές Συνελεύσεις λειτουργούσαν, τόσο μεταξύ τους όσο και 
προς την κυβέρνηση της Κυπριακής Δημοκρατίας, εντελώς αυτόνομα, αν και χρηματοδοτούνταν 
απ᾿ αυτή.’ Πρόεδρος της Ελληνικής Κοινοτικής Συνέλευσης διορίστηκε ο Κωνσταντίνος Σπυρι- 
δάκις, Γυμνασιάρχηςτου Παγκυπρίου Γυμνασίου Λευκωσίαςτιςτρεις προηγούμενες δεκαετίες, 
ενώ της Τουρκικής (Τὔτκ Οεπιααί Μες]ῖ5!) ο σχετικά νεαρός τότε δικηγόρος, χαι γνωστότατος 
σήµερα Τ/κ ηγέτης, Εαι[ ΏεηχΚίας. Και οι δύο κάθε άλλο παρά φειδωλοί ήταν σε δημόσιες δια- 
κηρύξεις και άρθρα γιατην προσήλωσήτους στο εκάστοτε «εθνικό κέντρο» καιτα «τουρκικά» ή 
«ελληνικά» εθνικά ιδεώδη, τα οποία, όπως αποτυπώνονται στην άρθρωση του πολιτικού λόγου 
αυτών των δύο ανδρών, παραπέμπουν σε κοινές προσλήψεις. 

Ἡ τάση εξάρτησης από τις ιδεολογικές επιλογές της Αθήνας καιτης Αγκύρας εντάθηκε µετάτο 
1963/64 όταν η Ελληνική Κοινοτική Συνέλευση αποφάσισε «την πλήρη ταύτιση της κυπριακής 
εκπαίδευσης μ᾿ αυτή της Ἑλλάδας».Σ Ἡ Τουρκική Κοινοτική Συνέλευση ακολούθησε πιστά την 
Ἑλληνική σ’ όλεςτις προσπάθειες για ένωση µετο αντίστοιχο «εθνικό κέντρο». Η πολιτική αυτή 
θα επιταθεί αχόµα περισσότερο µετά το 1964, όταν η κυβέρνηση της Κυπριακής Δημοκρατίας 
παύει να χρηματοδοτεί την Τουρκική Κοινοτική Συνέλευση, διευρύνοντας έτσι το βαθµό εξάρ- 
τησης της τελευταίας από την Άγκυρα.») Συμπερασματικά, όλη την περίοδο µεταξύ 1960-1974, η 
αδιάλλακτη στάση των Ε/κ για εκπαιδευτική ένωση µετην Ελλάδα και οι παντοειδείς δηλώσεις, 
ακραίου εθνικιστικού περιεχοµένου,»! διευκόλυναν αισθητά τη δράση των τ/κ σωβινιστικών κύ- 
χλων και στα εκπαιδευτικά ζητήματα, όπου πέτυχαν ότι ακριβώς και οι Ε/κ συνάδελφοίτους, δη- 
λαδή την εκπαιδευτική ένωση µετην Τουρκία .ὖ2 Η οριστική ρήξη μεταξύ των δύο κοινοτήτων επί 
εκπαιδευτικών ζητημάτων, η οποία είχε ξεκινήσει το 19586 µε την αποχώρηση των Τ/κ φοιτητών 
από το μικτό Διδασκαλικό Κολλέγιο, ολοκληρώθηκε στις 31 Μαρτίου 1965, όταν η Ελληνική 
Κοινοτική Συνέλευση κήρυξε τη λήξη των εργασιών της για να ιδρυθείτην επομένη το Ὑπουρ- 
γείο Παιδείας της Κύπρου, το οποίο ανέλαβε όλεςτις µέχρι τότε αρμοδιότητές της.33 

Ἡ παράθεση των στοιχείων αυτών κρίθηκε αναγκαία προκειµένου να τονιστεί ότι (α) ουδέποτε 
από το 1960 µέχρι σήµερα υπήρξε ενιαία πολιτική επί εκπαιδευτικών ζητημάτων, κάτι που απο- 
τελεί συνειδητή επιλογή των Κυπρίων καιτων δύο κοινοτήτων, (β) και οι δύο πληθυσμιακές οµά- 
δες αντιλαμβάνονται εαυτόν ως υποσύνολα δύο διαφορετικών, και όπως θα καταδειχθεί στη συ- 
νέχεια, αλληλοαναιρούμενων εθνών, (Υ) η εππαιδευτική και κατ’ επέκταση ιδεολογική διχοτό- 
µηση της Κύπρου προηγήθηκε της εδαφικήςτου 1974. Ἡ τάση αυτή αντικατοπτρίζεται, όπως εί- 
ναι φυσικό, και στα σχολικά εγχειρίδια των ιδεολογικών µαθηµάτων που χρησιμοποιούνται στην 
Κύπρο απότο 1960 και µετά. 


Έκδοση χαι χρήση σχολικών εγχειριδίων ιστορίας µετά το 1960 

Στο µάθηµα της ιστορίας για τη δημοτική εκπαίδευση συνεχίστηκε, σύμφωνα µε όλεςτις ενδείξεις, 
ητακτική που είχε καθιερωθείτην αποικιακή περίοδο, δηλαδή να εκδίδεταιτο εγχειρίδιο στην Κύ- 
προ. Σ) αυτό συνέβαλε πιθανόν καιτο ότι µέχριτο 1969 τα ελληνικά σχολικά εγχειρίδια γι’ αυτότο 
µάθηµα δεν εκδίδονταν από τον ΟΕΔΡΒ αλλά εγκρίνονταν σε σχετικούς διαγωνισμούςτου Ὑπουρ- 
γείου Παιδείας και Θρησκευμάτωντης Ελλάδας και αγοράζονταν από τους µαθητές. Απ’ αυτή την 
περίοδο εντοπίστηκαν τέσσερα εγχειρίδια, δύο του Μιχ. Χ. Τροκούδη και δύοτου Νέαρχου Κλη- 
ρίδη. Κύριο χαρακτηριστικότους είναι ότι ακολουθούν σε γενικές γραμµέςτο ύφος, τη δοµή καιτο 


ΣΥΓΧΡΟΝΑ 260 ΘΕΜΑΤΑ 








λεξιλόγιο των ελληνικών σχολικών εγχειριδίων της δεκαετίας του 50, µε τη διαφορά ότι παρεµ- 
βάλλονται κάποια κεφάλαια κυπριακής ιστορίας, τα οποία καταλαμβάνουν, στην καλύτερη περί- 
πτωση, το ένα πέμπτο περίπου της ύλης. Σύµφωνα µε µια προσωπική μαρτυρία” το σκεπτικό αυ- 
τής της απόφασης στηρίχθηκε στο γεγονός ότι τα ε/κ σχολικά εγχειρίδια κρίθηκαν από παιδαγω- 
γικής απόψεως καλύτερα των αντίστοιχων ελληνικών. Σύµφωνα δε µε την ίδια μαρτυρία, η εισα- 
γωγή ελληνικών σχολικών εγχειριδίων ιστορίας στη δημοτική εκπαίδευση θεσμοθετήθηκε µετάτο 
1970 ή 1974. Ἡ άποψη αυτή αποδεικνύεται και από το ότι τα δύο σχολικά εγχειρίδια που εντοπί- 
στηκαν µετά το 1974.26 έχουν ως αποκλειστικό αντικείμενό τους την κυπριακή ιστορία. 

Με τον ένα ήτον άλλοτρόπο είναι σαφές πως η κυπριακή ιστορία την περίοδο 1960-1997 στα ε/κ 
δημοτικά σχολεία έχει απλά συμπληρωματικό χαρακτήρα Ως προςτην ελληνική. Αυτές είναι άλ- 
λωστε και οι οδηγίες που δίνονται στοὺς δασκάλους τα τελευταία είκοσι χρόνια για τη χρήση των 
δύο εγχειριδίων που είναι σήµερα εν χρήσει: η ύλη της ιστορίας διδάσκεται βάσειτου εγχειριδί- 
ου του ΟΕΔΒ, ενώ σε κάποιες περιπτώσεις σημαντικών τοπικών γεγονότων, πάντα υπό µορφή 
παρένθεσης στην ελληνική ιστορία, παραδίδονται κάποιες ενότητες από το ε/κ σχολικό εγχειρί- 
διο. Με άλλα λόγια, από την ίδρυση της Κυπριακής Δημοκρατίας µέχρι σήµερα, η αντίληψη αυ- 
τή, µε ή χωρίς εισαγωγή ελληνικών σχολικών εγχειριδίων, έχει μείνει ουσιαστικά αμετάβλητη. 
Ὡς προςτο περιεχόµενο αυτών τῶν έξι σχολικών εγχειριδίων δημοτικής επχπαίδευσης υπάρχουν 
αρκετές διαφορές οι οποίες αναλύονται στις επόμενες ενότητες. 

Το ίδιο ισχύει σε γενικές γραµµές και στη µέση εκπαίδευση, όπου χρησιμοποιούνταιτα εκάστοτε εγ- 
χειρίδιατου ΟΕΔΒ καθ’ όλη την υπό εξέταση περίοδο. Τα εγχειρίδιατου Κλεάνθη Γεωργιάδη (1962, 
31974. 71071. 21978) καθώς και αυτά της Κάτιας Χατζηδημητρίου (219790, 1957), είχαν καθαρά συ- 
µπληρωματικό χαρακτήρα ή χρησιμοποιούνταν µόνο στην Στ΄ Γυμνασίου(Γ΄ Λυκείου) στα πλαίσια 
ενός ωριαίου µαθήµατος εβδοµαδιαίως. Πριν δέκα περίπου χρόνιαὀ; θεσμοθετήθηκε σ’ όλες τις τά- 
εις του Λυκείου η βαθμολόγηση των μαθητών βάσει της κυπριακής ιστορίας µε 4/20, ενώ τα υπό- 
λοιπα 16/20 εξετάζονται ῥάσειτου ελληνικού σχολικού εγχειριδίου. Καινοτομία αποτελεί στις αρχές 
τῆς δεχαετίαςτου 90 η έκδοση τριών εγχειριδίων κυπριακής ιστορίας, ένα για κάθετάξη του Λυκεί- 
ου, από την Ὑπηρεσία Ανάπτυξης Προγραμμάτων Μέσης Εκπαίδευσης (ΥΑΠΜΕ) του Υπουργείου 
Παιδείας και Πολιτισμού της Κύπρου, τα οποία αντικατέστησαν όλα τα προηγούμενα. Το γεγονός 
αυτό επισφραγίζειτη θεσµοθέτησητου συγκεκριμένου ποσοστού που αφιερώνεται στην τοπική ιστο- 
ρία της Κύπρου σε λυκειακό επίπεδο. Το εγχειρίδιο του Γυμνασίου που εχδόθηκε το 1994 από την 
ίδια υπηρεσία δεν είναι τίποτε περισσότερο από µια πρόχειρη περίληψη των τριών βιβλίων του Λυ- 
κείου και έχει μάλλον συμπληρωματικό χαρακτήρα ως προς αυτάτου ΟΕΔΒ, όπωςτα εγχειρίδια κυ- 
πριακής ιστορίας του Δημοτικού, χωρίς συγκεκριµένο ποσοστό στην αξιολόγηση του μαθητή. 


Κύπρος και ελληνικότητα 

Οι απαγορεύσεις χαιτα περιοριστικά µέτρατης αποικιακής διοίκησης στη χρήση των ελληνικών 
εθνικών συμβόλων τις τρεις δεκαετίες που προηγήθηκαν της κυπριακής ανεξαρτησίας και η πε- 
ριρρέουσα πόλωση µετά το 1959, μετασχημµατίσθηκαν σε µια ριζοσπαστικοποίηση όλων των ελ- 
ληνοκυπριακών ιδεολογικών επιλογών. Μια απότις εμμονές των ε/ σχολικών εγχειριδίων είναι 
να κατασκευάσουν µιαν αδιάλειπτη συνέχεια ὡς προς την ελληνικότητα της Κύπρου από την 
εποχή των Μυκηναίων µέχρι σήµερα. ΄Έτσι αναγορεύονται σε θέσφατα όλα τα στοιχεία της αρ- 
χαίας ελληνικής παρουσίας στην Κύπρο βάσει των οποίων προτάσσονται συγκεκριμένες ιδεο- 
λογικές προεκτάσεις µε χύριο χαρακτηριστικό τη συναισθηματική φόρτιση. Η υπερπροβολή των 
επιρροών από τον ελληνόφωνο χώρο επισκιάζει το ιστορικό και πολιτισμικό γίγνεσθαι µε τις 
υπόλοιπες χώρεςτης Ανατολικής Μεσογείου στην αρχαιότητα και οδηγεί σε µια υποβάθμιση της 
παρουσίας τους στη συνείδηση των Ε/κπου αναπόφευκτα αγγίζει καιτο παρόν. 

Τα περισσότερα σχολικά εγχειρίδια που εντοπίστηκαν συγκλίνουν ως προς την άποψη πως οι 
πρώτοι κάτοικοιτης Κύπρου ήρθαν απότη Μικρά Ασία ήτις χώρεςτης Μέσης Ανατολής 3 Ταυ- 
τόσηµη ήταν και η άποψη του Κλεάνθη Γεωργιάδη, του κατ’ εξοχήν συγγραφέα σχολικών εγχει- 
ριδίων ιστορίας µέσης εχπαίδευσης, µέχρι το 1974: «Φυλετικώς και οι βόρειοι και οι νότιοι κά- 
τοιχκοι [της Κύπρου] ανήκουν εις την ιδίαν ομάδα ανθρώπων, εις τους Καρολέλεγας, οι οποίοι 

έχοντες ορμητήρια αυτών τα Ν.Δ. παράλια της Μ. Ασίας, έκαµναν συχνά επιδροµάς εις τας νή- 
σοὺς µέχρι της Κρήτης και εις την Ελλάδα από της Θεσσαλίας µέχρι των νοτιωτάτων της Πελο- 
ποννήσου. Ἐπομένως δυνάµεθα να συµπεράνωµεν, ότι οι πρώτοι κάτοικοι της νήσου ήσαν Κα- 
ρολέλεγες». (31974, σ. 14) Ἡ επιρροή που άσκησε στο συγγραφέα η διχοτόμηση της Κύπρου, μ᾿ 
ό,τι αυτό συνεπαγόταν για τους Ε/ΝΜ, οδήγησε σε ριζική αναθεώρηση της πιο πάνω άποψης, η 
οποία δεν µπορεί να ερμηνευτεί παρά σαν µια ιδεολογική κατασκευή, στην οποία προχώρησεο 
συγγραφέας, υπό τη σκιάτου κατοχικού στρατού καιτων χιλιάδων προσφύγων. Γεγονόταπου αν 
και καμία σχέση δεν είχαν µε την καταγωγή των κατοίκων της Κύπρου την προϊστορική εποχή, 
που επηρέασαν όµως τον τρόπο πρόσληψής τους μερικές χιλιάδες χρόνια αργότερα: «Η µικρή 
απόσταση που χωρίζει το Τρουλί από την απέναντι Καραμανιά, τον Άγιο Ανδρέα - Κάστρο από 
την Κιλικία και την Χοιροκοιτία από τη Συρία, θα δικαιολογούσε την άποψη πως από αυτές τις 
χώρες προήλθαν οι πρώτοι κάτοικοι. Όμως υπάρχουν βασικές διαφορές ανάµεσα στον πολιτι- 
σµό των χωρών τούτων και της Νεολιθικής ΙΑ΄ περιόδου, πιο βασικές δε αχόµα ανάµεσα στα 
ανθρωπολογικά λείψανα, αφού οι κρανιολογικές μελέτες δείχνουν ότι οι πρώτοι αυτοί κάτοικοι 
φυλετικά είναι Βαλκάνιοι ή και Θεσσαλοί, που ανεβαίνοντας στη Μακεδονία καιτην Θράκη πέ- 
ρασαν στη Μ. Ασία και από την Κιλικία στην Κύπρο και στα άλλα νησιάτου Αιγαίου. Ο πολιτι- 
σµός που αναπτύχθηκε στη Θεσσαλία καιτην Κύπρο την περίοδο αυτή συνηγορεί υπέρ της ερ- 
µηνείας αυτής».Σ’ Ἡ ιστορία σίγουρα δεν είναι µία... 

Ἡ συλλογιστική που αναπτύσσουν τα ε/ σχολικά εγχειρίδια, μεταφέρει στη συνείδηση του µα- 
θητή την εντύπωση ότι ο εξελληνισμόςτης Κύπρου έγινε ειρηνικά, σαν να περίμεναν οι κάτοικοι 
της Κύπρου την άφιξη των Μυκηναίων ως απελευθέρωση, δεδομένου ότι δεν αναφέρονται που- 
θενά µάχες ή αντιδράσεις των κατοίκων. Αυτό που µεταπλάθεται σε εθνική συνείδηση των Ε/Α, 
ιδίως πριν το 1974, είναι ότι ήδη από τον 129 αιώνα η Κύπρος ήταν εντελώς εξελληνισμένη. «Γί- 
γεται μ’ άλλα λόγια η Κύπροςτελείως Ελληνική». (Μ. Τροκούδης, Δ΄ Δημοτικού, σ.21) «Έκτων 
αποικιών τούτων οι Έλληνες εισεχώρησαν εις το εσωτερικόν τῆς νήσου, τής οποίας ο χαρακτήρ 
κατέστη απότου 1Β΄ αιώνος π.Χ. εντελώς Ελληνικός». (Κ. Γεωργιάδης, 31974) Μετάτο 1974 πα- 
ρατηρούνται σε δύο εγχειρίδια µικρές αλλαγές γι’ αυτό το ζήτημα, οι όποιες εντοπίζονται στο 
Ἠἠπιότερο λεξιλόγιο που χρησιμοποιούν οι συγγραφείς τοὺς χαι στο ότι αντιλαμβάνονται την τε- 
λική επικράτηση των Ἑλλήνων στην Κύπρο ως µια αργόσυρτη διαδικασία, σε αντίθεση µε τη µο- 
νολιθικότητα που επικρατούσε πριν το 1974. «Σιγά σιγά οι Έλληνες και οι περισσότεροι Κύπρι- 
οι αναμίχτηκαν κι έγιναν ένας λαός. Ο λαός αυτός ήταν ελληνικός. Μιλούσε ελληνικά». («Οµά- 
δα των Δέκα», σ. 72) Στο ίδιο περίπου πνεύμα, αντιλαμβάνεται και η Κάτια Χατζηδημητρίου το 
1979 (σ. 17) τον εξελληνισμό της Κύπρου, στην οποία όµως παρατηρείται, στην αναθεωρημένη 
έκδοση του 1957 (σ. 29), µια τάση για επιστροφή στην αντίληψη που επικρατούσε πριν το 1974: 
«Με τον αποικισμό της Κύπρου από τους Μυκηναίους το ελληνικό στοιχείο επικράτησε. Ἡ 
γλώσσα, οι συνήθειες, η θρησκεία των Ελλήνων διαδόθηκαν ανάµεσα στους Κυπρίους, διαµορ- 
φώνοντας από την εποχή αυτή τον ελληνικό χαρακτήρατου κυπριακού λαού. Οι παλαιότεροι κά- 
τοικοιτου Νησιού σταδιακά αφομοιώθηκαν καιη γλώσσατους ξεχάστηκε. Η αλλαγή αυτή πραγ- 
µατοποιήθηκε µε ειρηνικό τρόπο, γιατί ακριβώς οι Μυκηναίοι στην Κύπρο έφτασαν σαν έµπο- 
ροι χαι άποικοι». Οι μετατοπίσεις αυτές οφείλονται αφενός µεν στη σταδιακή επούλωση του 
τραύματος του τρωθέντος εθνικού εαυτού από το διαμελισμό της Κύπρου χαιτην αναβίωση του 
ελληνοκυπριακού εθνικισμού γύρω στα µέσα της δεκαετίας του δ0, αφετέρου βρίσκονται σε 
άµεση συνάρτηση µετις ιδεολογικοπολιτικές αλλαγές που συντελούνται στην Ελλάδα εχείνητην 
εποχή καιτην αναπόφευκτη επίδρασή τους στο ε/κ υποσύνολο.Ά0 

Ἡ ανάμιξη των ντόπιων µετους Μυκηναίους χαιτους Αχαίους, θα πρέπει να γίνει αντιληπτή ὡς 
µια αργόσυρτη διαδικασία, η οποία, τουλάχιστον στα πρώτα της στάδια, δεν ήταν εντελώς αναί- 
µακτη, είτε γιατί οι αυτόχθονες δεν ήθελαν είτε γιατί δεν μπόρεσαν να προβάλλουν ουσιαστική 
αντίδραση.! Ἡ Αμαθούντα εξακολουθεί να υπάρχει ως αυτόνομο ετεοκυπριακό βασίλειο µέχρι 
τον 2ο αι. π.Χ., κάτιπου, αν µη τι άλλο, συνηγορεί για εκατέρωθεν πολιτισμικές και άλλες αλλη- 
λοεπιρροές για αρκετούς αιώνες µετά τον εποικισμό των Αχαιών, χωρίς βεβαίως να αναφέρου- 
µετην ύπαρξη του φοινικικού βασιλείουτου Κιτίου. Αρκετά ήπιο λεξιλόγιο χρησιµοποιείται και 

στο εγχειρίδιοτης ΥΑΠΜΕ (Α΄ Λυκείου, σ. 40-41). χωρίς όµως οι συγγραφείς να αποφεύγουν τη 
χρήση του ίδιου στερεότυπου σχήματος ερμηνείας στην εισαγωγή. «Οι κάτοικοι όµως διαφύλα- 
ξαν τον ελληνικό χαρακτήρα που διαμορφώθηκε από τότε που οι Μυκηναίοι εγκαταστάθηκαν 
στο νησί...».(Α΄᾽ Λυκείου, σ. 2) αντιγράφοντας στην ουσία την Κ. Χατζηδημητρίου. Η απολυτό- 
τητα µε την οποία συχνά εκφράζεται ο εξελληνισμός της Κύπρου στα εγχειρίδια ιστορίας που 
αποδελτιώθηκαν δεν αφήνει μεγάλα περιθώρια έκφρασης αμφιβολιών και (ορθο)λογικής σκέ- 
ψης στον αποδέκτη του μηνύματος. 

Στη σχολική ιστοριογραφία κυριαρχεί µια σύγχυση στη χρήση των όρων «Κύπριος» και «Έλλη- 
νας», δείγμα της ασάφειας αυτών των δύο εννοιών στη συλλογική συνείδηση των Ε/κ. Συχνά, 
ενώ γίνεται λόγος για «Έλληνες», στα γεωγραφικά όρια της Κύπρου, εμφανίζεται ο όρος «Κύ- 
πριοι». Το φαινόμενο αυτό παρατηρείται όχι µόνο σε διαφορετικά χεφάλαιατου ίδιου σχολικού 
εγχειριδίου, αλλά ακόµα και σε περιορισμένης έκτασης αποσπάσματα που εντοπίστηκαν στο 
πρωτογενές υλικό για όλεςτις ιστορικές περιόδους. ΄Έτσι στον Τροκούδη (Δ΄ Δημοτικού, σ. 48) 
τον 4ο αι. π.Χ. οι «Έλληνες» μεταβάλλονται ξαφνικά σε «Κύπριους» στη σύγκρουση του Ονήσι- 
λου µετους Αμαθούσιους για να κατασκευαστεί µια πλασματική ενδοκυπριακή ομοιογένεια στα 
µάτια του μαθητή. Χαρακτηριστικά είναιτα ακόλουθα αποσπάσματα: «Μετά το επεισόδιο αυτό, 
πραγματοποιείται προσέγγιση ανάµεσα στους κατακτητές Φράγκους και τους Κυπρίους. Οι 
Έλληνες αρχίζουν να παίρνουν αξιώματα και βυζαντινοί αριστοκράτες ανεβαίνουν σε ψηλές 
θέσεις στο στράτευμα» (Χατζηδημητρίου, 21979, σ. 108). «Μόνιμος στόχος των Κυπρίων στη 
διάρκεια της Αγγλοκρατίας, την οποία θεωρούσαν ὡς προσωρινή κατάσταση, ήταν η Ένωση µε 
την Ελλάδα. Όμως ο στόχος αυτός δεν υλοποιήθηκε ούτε όταν έληξε η Αγγλοκρατία µετον ένο- 
πλο απελευθερωτικό αγώνα του 1955-59» (Γ΄ Λυκείου, σ. 187). Αυτό που τελικά αφήνεται µε 
σαφήνεια να εννοηθεί Ἅ2 µέσα απότη συνεχή εναλλαγή αυτών των δύο όρων ή µέσα απότην απο- 
κλειστική χρήση του όρου «Κύπριου γιατοὺυς Ελληνοκύπριους, είναι ότι «(όλοι) οι Κύπριοι ήταν 
και είναι Έλληνες». Η επιλεκτική χρήση αυτών των όρων είναι προβληματική και χρήζει εννοι- 
ολογικής αποσαφήνισης, διότι εμφυτεύει στην ιστορική συνείδηση των Ε/κ την αντίληψη πως 
στην Κύπρο από την εποχή των Μυκηναίων µέχριτα τέλη του 20ού αιώνα δεν υπήρξαν ποτέ άλ- 
λες αυτόχθονες πληθυσμιακές οµάδες πλην των Ἑλλήνων ή έστω ότι η παρουσία των οποιωνδή- 
ποτε Άλλων ήταν και είναι παρασιτική. Ο τρόπος χρήσης δηλαδή αυτών των δύο όρων λειτουρ- 
γεί εμμέσως πλην σαφώς ισοπεδωτικά ως προς την γλωσσική, θρησκευτική ή εθνική διαφορετι- 
πότητα άλλων κυπριακών κοινοτήτων στο παρελθόν και το παρόν, καθιστώντας χεγές περιεχο- 
µένου τις φραστικές διακηρύξεις του τρέχοντος αναλυτικού προγράµµατος, πως στόχος της ε/κ 
εκπαίδευσης είναι «να γνωρίσουν [οι µαθητές] το πολυποίκιλοτης σύνθεσης της κυπριακής χοι- 
νωνίας (Έλληνες, Τούρκοι, Μαρωνίτες, Αρμένιοι) και να εργάζονται για την αρμονική συµβίω- 
ση όλων των κατοίκων».ὰ Πρόκειται στην ουσία για µια αντανάκλαση σύγχρονων προσλήψεων 
της περιόδου 1960-1997 µε σαφέστατο πολιτικό μήνυμα, που διατηρήθηκε αναλλοίωτο καθ’ όλη 
την υπό εξέταση περίοδο, δεδομένου ότι δεν εντοπίστηκαν σοβαρές αποκλίσεις στο πρωτογενές 
υλικό, µε µια µόνο εξαίρεση: στο εγχειρίδιο της «Ομάδας των Δέκα» γίνεται µε σχετική συνέ- 
πεια χρήση του όρου «Κύπριοι» --είναι δε το μοναδικό στο οποίο εντοπίστηκε ο όρος «Αρχαίοι 
Κύπριοι»-- χωρίς όµως σε µερικά σηµεία να αποφεύγεται η ίδια στερεότυπη αντίληψη (σ. 104): 
«Οι Πέρσες χαι οι Φοίνικες σταμάτησαν την προσπάθειά τους να κάνουν τους Κυπρίους να πά- 
νε µετο μέροςτοὺς και να ξεχάσουν πως είναι αδερφοί µετους Έλληνες. Οι Κύπριοι συνέχισαν 
να νιώθουν αγάπη γιατην Ελλάδα. Ἡ αγάπη αυτή δε σταμάτησε ποτέ». 

Τέλος, η κατασκευή τῆς απόλυτης ελληνικότητας της Κύπρου µέχρι τον πρώιμο Μεσαίωνα, εξα- 
σφαλίζεται µέσω της αποσιώπησης της πληθυσμιακής σύνθεσης της Κύπρου την εποχή των Πτο- 
λεµαίων και των Ρωμαίων, η ανάδειξη της οποίας πιθανόν να δημιουργούσε αμφιβολίες στον 
αναγνώστη και δυσκολίες στην πρόσληψη αυτής της ολοκληρωτικής αντίληψης. Οι λιγοστές έµ- 
µεσες πληροφορίες που υπάρχουν στα εγχειρίδια της µέσης εκπαίδευσης, οδηγούν στο συµπέρα- 
σµα πως θα πρέπει να υπήρξαν την εποχή των Πτολεμαίων (2904-58 π.Χ.) χι άλλες πληθυσμιακές 
οµάδες στην Κύπρο, οι οποίες µετά από παραμονή στο νησί κάποιων γενεών θα αναμίχθηκαν µε 
τους ντόπιους. Το ίδιο ισχύει και για τη ρωμαϊκή περίοδο χαι κυρίως για τον εκχριστιανισμό της 

Κύπρου. Οι σιωπέςτων σχολικών εγχειριδίων γιατην περίοδο απότα µέσατου 1ου αι. μ.Χ. µέχρι 
το πρώτο μισό του 4ου αι.” μεταφέρουν την ψευδαίσθηση ότι ο Χριστιανισμός επικράτησε στο 
σύνολοτου πληθυσμού απότον Ίοαι. μ.Χ. Τα μωσαϊκά της δυτικής Κύπρου της ρωμαϊκής περιό- 
δου συνηγορούν όµως υπέρ µιας μεταβατικής περιόδου, κατά την οποία επικρατούσε σε µεγάλο 
µέροςτου πληθυσμού το Δωδεκάθεο. Πιθανόν δε η κατίσχυση του Χριστιανισμού τον 4ο ήδοαι. 
μ.Χ. να µην επιτεύχθηκε εντελώς ειρηνικά. ΄Ένα από τα ελάχιστα γεγονότα που απαντάται σ’ όλα 
τα εγχειρίδια είναι η επανάσταση των Εβραίων του 116 μ.Χ. Όσο χι αν ο αριθµόςτων 240.000 νε- 
πρών, που υπάρχει στις πηγές, κρίνεται υπερβολικός, εντούτοις είναι ενδεικτικός µιας ανθούσας 
κοινότητας στην Κύπρο την εποχή της Ραχ Εοπιᾶαπα που διασφάλιζε σχετική ελευθερία στο δικαί- 
Όμα διακίνησης και εγκατάστασης πληθυσμών. Η ξαφνική αναφορά σε Εβραίους στο σχολικό εγ- 
χειρίδιο αφήνει αναπάντητα ερωτηματικά για την προέλευση και την έκταση της παρουσίας αυ- 
τών των ανθρώπων στην Κύπρο. Υπήρξαν άραγε χι άλλοι µη ελληνόφωνοι πληθυσμοί στην Κύπρο 
εκείνη την εποχή, η ένταξη των οποίων στην ιστορική συνείδηση των Ε/Χ, θα ρύπαινε την εθνική 
καθαρότητα που κατασκευάζουν όλα ανεξαιρέτως τα ε/χ σχολικά εγχειρίδια, που θα βοηθούσε 
όμως αισθητά στην κατανόηση της ύπαρξης άλλων κοινοτήτων στο κυπριακό παρόν; Οι ένοχες 
σιωπές των σχολικών εγχειριδίων για εκείνη την εποχή, πιθανόν να αντικατοπτρίζουν ένα αντί- 
στοιχο ιστοριογραφικό κενό ή έλλειψη ενδιαφέροντος και γι’ αυτό χρήζουν ιδιαίτερης έρευνας 
από ιστορικούς που είναι σε θέση να υπερβούν τα παραδοσιακά ταμπού της ελληνικής ιστοριο- 
γραφίας τα οποία φαίνεται να έχουν κληρονομµηθεί στο ε/κ υποσύνολο. 


Απότο «σύνοικον στοιχείον» στους «συμπατριώτες»: ή συγκυριακή ανακάλυψη των Τουρκοκυπρίων 
Ἡ αποτυχίατους κινήματος της ΄Ένωσης στα τέλη της δεκαετίαςτου 50 χαιτο ποσοστό που προ- 
νοούσε για τους Τ/κ το σύνταγμα Ζυρίχης-Λονδίνου στη διακυβέρνηση της Κύπρου, καθόρισε 
αποφασιστικά την πρόσληψη των Τ/κ στην ε/κ συλλογική συνείδηση. Ἡ υπεροπτική και συχνά 
αλαζονική στάση απέναντι στην παρουσία αυτής της πληθυσμιακής ομάδας, συμπυκνώνεται σε 
γνωστή ρήση του Μακαρίου της περιόδου 1959-60: «το σύνοιχον στοιχείον». Στα ε/κ σχολικά εγ- 
χειρίδια της περιόδου 1960-1974 --σ᾽ αυτά τουλάχιστον που εντοπίστηκαν-- απουσιάζει ο όρος 
«Τουρκοκύπριοι». Οιτελευταίοι εχλαμβάνονται ὡς «Τούρκοι», έχουν µια μάλλον περιθωριακή 
παρουσία στο ιστορικό γίγνεσθαι ενώ παρατηρείται και µια συστηματική καλλιέργεια προκατα- 
λήψεων. Η τάση αυτή είναι εμφανέστατη στο εγχειρίδιο του Νέαρχου Κληρίδη: «Στην αρχή της 
τούρκικης διοίκησης οι Έλληνες κάτοικοι της Κύπρου ήσαν κάπως ευχαριστημένοι, γιατί οι 
Τούρκοι μπορούσαν να ικανοποιήσουν τις αρπαγές τους χαι την αχοργαγία τους στη ράχη των 
Φράγκων φεουδαρχών. Έπειτα δεν έβαλαν υπερβολικούς φόρους. Με το πέρασμα όµως των 
χρόνων, οι Τούρκοι άλλαξαν πολύ. Αιτία της αλλαγής αυτής ήταν η αχορταγία τοὺς καιτο ραχά- 
τιτους. Το ραχάτι σήμαινε: Ζωή χωρίς δουλειά και χωρίς σκοτούρες, χωρίς βάσανα και φροντί- 
δες.΄Έτσι όµως δεν µπορεί να ζη ο άνθρωπος, εχτός αν κάνη αδικίες και ζη εις βάρος άλλων. Κι 
οι Τούρκοιτης Κύπρου αυτό έκαναν» (Ε΄ Δημοτικού, σ. 96).5 Το στερεότυπο σχήμα της «τουρ- 
πικής απληστίας» επαναλαμβάνεται στον Κλεάνθη Γεωργιάδη στην έκδοση του 1978 (σ. 248).6 
πλην όµως αφορά αποκλειστικά στους Τούρκους κυβερνήτες και αγάδες, κάνοντας στην ουσία 
το διαχωρισμό μεταξύ Τούρκων και Τ/κ. Ο διαχωρισμός αυτός είναι ανύπαρκτος σ’ όλα ανεξαι- 
ρέτως τα εγχειρίδια πριν το 1974 τα οποία αποδελτιώθηκαν. 

Στο πρωτογενές υλικό παρατηρούνται τουλάχιστον άλλες δύο σημαντικές αλλαγές, καθώς και 
άλλες μικρότερης σημασίας, στην πρόσληψη του Τουρκοκύπριου. Όλα τα σχολικά εγχειρίδια 
µέσης εκπαίδευσης µετά το 19/4 προσπαθούν να κατασκευάσουν την ελληνική καταγωγή των 
Τ/κ, κάτι που φαίνεται δεν απασχολούσε διόλου τους Ε/κ την προηγούµενη περίοδο. ΄Έτσι στον 
Κλεάνθη Γεωργιάδη, που είναι μόνος απότους συγγραφείς του οποίου εντοπίστηκαν εγχειρίδια 
και πριν και µετά το 1974, και ως εχτούτου τα κείμενά του είναι δηλωτικά των αλλαγών που ση- 
μειώθηκαν στην ε/ συλλογική συνείδηση, εντοπίστηκε το πιο κάτω απόσπασμα που απουσιάζει 
απότην προτης εισβολής έκδοσητου 1971: «Πολλοί από τους τελευταίους [Μουσουλμάνους] τό- 
σο γοητεύονταν από τη δύναμή τους [των Επισκόπων] που ασπάζονταν κρυφά το χριστιανισμό 
ζώντας µετους ραγιάδες σαν αδελφοί. Είναι οι γνωστοί «λινοπάμπακοι», που τοὺς πιο πολλούς 


ΣΥΓΧΡΟΝΑ 254 ΘΕΜΑΤΑ 






-ϕ- 


ωμά ος 
Ἡ(- 


0 ἵν σε πας 


νο τοσο) 

νε ο σα ἂ νμΙς 
νατνια 

την πρρὲ 


[ναι 


εντα 


.. [ην 
δν 


3 προ. 
ανα ο 


[ 
ι 
ἒ 
ι 
ῇ 
ι 
ῇ 
Ἡ 
ι 
ι 


τους συναντούσαµε στη Λουρουτζίνα κοντά στο Δάλι και στην Ποταμιά» (21978, σ. 248). Την ίδια 
περίπου άποψη υποστηρίζει η Κάτια Χατζηδημητρίου και στις δύο εκδόσεις, ισχυριζόµενη ότι οι 
σημερινοί Τ/κ είναι ένα μίγμα των στρατιωτών που εγκαταστάθηκαν στην Κύπρο µετά το 1571 
και χριστιανών κατοίκων που εξισλαμίσθηκαν (21979, σ. 122). Στην έκδοσητου 1987 (σ. 226) έχει 
προστεθεί και το ακόλουθο απόσπασμα: «Αυτό έγινε προπάντος το 179 και το 19ο αι. ύστερα 
από τοὺς διωγμούς του 1521. Ανάμεσα στους Τούρκους εντάχθηκαν, τελικά, και οι χρυπτοχρι- 
στιανοί, γνωστοί σαν “λινοπάμπακοι”, που στα φανερά παρουσιάστηκαν σαν μουσουλμάνοι ενώ 
στα κρυφά κρατούσαν τη χριστιανική θρησκεία». Ἡ παγίωση αυτής της αντίληψης είναι εμφανής 
και στο εγχειρίδιοτης Γ΄ Λυκείουτης ΥΑΠΜΕ που είναι σήµερα εν χρήσει. Ο χώρος που αφιε- 
ρώνεται σ’ αυτό το ζήτημα και τα µακροσκελή αποσπάσματα από πρωτογενείς και δεύτερογε- 
γείς πηγές (154-157. 160-152) προδίδουν την προσπάθεια των συγγραφέων να διαχωρίσουν τους 
Τ/κ από τους Τούρκους, και κατ’ επέκταση από τους Εποίκους της Ανατολίας. Ἡ άποψη αυτή 
που προβάλλεται στα ε/κ σχολικά εγχειρίδια για την καταγωγή των Τ/κ είναι, πιστεύω, επιστη- 
µονικά τεκμηριωμένη.” απουσιάζει όµως µια παρόμοια προσέγγιση για την καταγωγή των (ση- 
µερινών) Ελληνοκυπρίων.΄Ἠρθαν οιπερισσότεροι απότην Ελλάδα ή μήπως αποτελούν κι αυτοί, 
όπως άλλωστε χαι οι (σημερινού) Τουρκοκύπριοι, ένα αμάλγαμα λαών και πολιτισμών της Ανα- 
τολικής Μεσογείου που χωνεύτηκαν σ’ αυτό το μικρό γεωγραφικό χώρο; 

Μια ακόµα σηµαντική αλλαγή στην πρόσληψη των Τουρκοκυπρίων που εντοπίστηκε αφορά σε 
κάποιες εξεγέρσεις της οθωμανικής περιόδου, οι οποίες λαμβάνουν χώρα στα µέσα του 18ου ή 
στις αρχέςτου 19ου αι. χαι έχουντις περισσότερες φορές κοινωνικοοικονοµικά κίνητρα. Για άλ- 
λη µια φορά συγχρονικές πολιτικές αντιλήψειςτων συγγραφέων, της υπό εξέταση περιόδου, µε- 
ταπλάθονται σε αφήγηση του παρελθόντος χαι πέραν τούτου σε συλλογική συνείδηση των Ε/κ. 
Σ᾽ όλα ανεξαιρέτως τα εγχειρίδια µέσης εκπαίδευσης µετάτο 1974 τονίζεται το γεγονός ότι στις 
εξεγέρσεις αυτές συμμετείχαν από κοινού Έλληνες και Τούρκοι, κάτι που πριν από τη διχοτό- 
µηση αποσιωπάται: «Αλλ’ ο Τζηλ Οσμάν, προσποιηθείς ότι υποτάσσεται εις την θέλησιν του αυ- 
θέντου του, εχάλεσεν ειςτο Σεράϊον τον Ουλεμάν,τους Αγάδες,τους Επισκόπους και 200 περί- 
που άλλους πρόκριτους... Αποτέλεσμα τούτου ήτο να εχµανή ολαόςτης πρωτευούσης, καινα κα- 
τακρεουργηθή ο Τζηλ Οσμάν και να αρπαγή όλη αυτού η περιουσία» (Κ. Γεωργιάδης, 31971, σ. 
23). «Μαζί µε τον εππρόσωποτου Μ. Βεζύρη κάλεσε χαιτοὺυς Αγάδες, το Μολλά, τον Αρχιεπί- 
σκοπο και τους Επισκόπους και µεγάλο αριθµό προυχόντων, Τούρχων και Ἑλλήνων, πέρα από 
300 πρόσωπα... Όλοι τότε Τούρχοι και Έλληνες, έξαλλοι καταδίωξαν τον Τζηλ Οσμάν καιτον 
κατεκρεούργησαν, ενώ συγχρόνως λεηλάτησαν την περιουσία του και κατέστρεψαν ό,τι βρίσκο- 
νταν στο Σεράϊο» (Κ. Γεωργιάδης, 21978, σ. 240-241). Η αλλαγή αυτή, όπως άλλωστε χαι κάποι- 
ες που θα αναφερθούν στη συνέχεια, δεν µπορεί παρά να ενταχθεί στο ίδιο πλαίσιο όπως η 
προηγούµενη. Η παρουσία του κατοχικού στρατού και των Ἐποίχων, καθώς χαι ενδεχόμενη 
ταύτιση των Τ/η µαζίτους, οδήγησε όλουςτους συγγραφείς των σχολικών εγχειριδίων µέσης εκ- 
παίδευης, στην απόφαση να τονίσουν, άλλοι λιγότερο, άλλοι περισσότερο, κάποιους κοινούς 
αγώνες των δύο πληθυσµιακών οµάδων εκείνη την εποχή που είναι απολύτως αληθινοί, πλην 
όμως απουσιάζουν επιδειχτικά από όλα τα εγχειρίδια ιστορίας πριν το 1974. 

Ἡ αντίληψη αυτή υπάρχει σε αρκετά περιορισμένο βαθµό και στο εγχειρίδιοτης Γ΄ Λυκείουτης 
ΥΑΠΜΕ που χρησιµοποιείται σήµερα (σ. 112-3), προβάλλεται δε, περισσότερο απ᾿ οποιονδήπο- 
τε άλλο συγγραφέα, απότην Κάτια Χατζηδημητρίου (21979, σ. 130): «Στις δύσκολες αυτές χατα- 
στάσεις [μετάτο 1765]που περνούσε η Κύπρος και στις λαϊκές εξεγέρσειςτης εποχής διαπιστώ- 
νουµετη συνεργασία ανάµεσα σε Έλληνες και Τούρκουςτου νησιού, που πραγματοποιείται και 
σε επίπεδο ηγεσίας και στη λαϊκή βάση. Κοινό σηµείο επαφής αποτελούσαν τα οικονομικά και 
κοινωνικά προβλήµατα που είχαν ν᾿ αντιμετωπίσουν οι δυο κοινότητες και οι αρχηγοί τους». 
Παρόμοια επιχειρηµατολογία παρατηρείται σε πολλά σηµεία για ολόκληρη την οθωμανική πε- 
ρίοδο και στις δύο εκδόσειςτου εν λόγω εγχειριδίου. Αυτό που ακόµα υπάρχει σε μερικά σηµεία 
στην Κ. Χατζηδημητρίου είναι µια κριτική στάση απέναντι στην Εκκλησία της Κύπρου και την 
παντοδυναµία που απέκτησε ο θεσμός αυτός εκείνη την εποχή, κάτι που δεν απαντάται σ᾿ άλ- 
λους συγγραφείς ή έστω δεν προβάλλεται µε τέτοια σαφήνεια: «Η παράξενη ιστορία της ζωής 

καιτης σταδιοδροµίαςτου Μπακκή και οτρόπος που την διηγείται ο αρχιμανδρίτης Κυπριανός, 
µας αφήνει πολλές απορίες Χαι για τον ίδιο τον ιστορικό Χαι πιο πολύ για τη στάση των αρχιε- 
ρέων. που µαζί µετους αγάδες υποστήριξαν τον άνθρωπο αυτό να πάρει ένα τόσο µεγάλο αξίω- 
μα» (2197090, σ. 131). Στο ίδιο πνεύμα η συγγραφέας είναι η μόνη η οποία δεν αντιλαμβάνεται ως 
ταμπού το ζήτημα της ταύτισης των απόψεων χριστιανών χαι μουσουλμάνων αρχόντων, στις πε- 
ριπτώσεις που κάτιτέτοιο έχει καταγραφεί στις πηγές (219709, σ. 135, 1957, σ. 260). ή ακόµα δεν 
διστάζει να απομυθοποιήσει τη στερεότυπη αντίληψη της ελληνικής (σχολικής) ιστοριογραφίας 
που θέλει αποκλειστικά μουσουλμάνους γαιοκτήμονες να καταπιέζουν χριστιανούς χωρικούς: η 
καταπίεση αγροτικών πληθυσμών δεν γνώριζε θρησκεία ή φυλή (1987, σ. 266). 

Στη δημοτική εκπαίδευση είναι ανύπαρκτη µια παρόμοια αντιμετώπιση των Τ/Μ, δεδομένου ότι 
το εγχειρίδιο του Α. Πολυδώρου, το οποίο χρησιµοποιείται αδιαλείπτως από το 1976 µέχρι σή- 
µερα στην Ε΄ και Στ΄ Δημοτικού, αφενός µεν αφιερώνει υπερβολικά πολύ χώρο στις πολεμικές 
επιχειρήσεις για την κατάληψη της Κύπρου το 1570-71 (1992, σ. 69-52), όπου καλλιεργούνται 
συστηματικά προκαταλήψεις χαι (αυτο)στερεότυπα, αφετέρου δε παρατηρείται ένα κενό στην 
αφήγηση απότο 1571 µέχριτατέλη του 18ου αι. Οι υπόλοιπες είκοσι σελίδες για την οθωμανική 
περίοδο (41992, σ. δ3-102) εξαντλούνται στο θεσµό της δραγοµανίας και τα γεγονότα του 1821 
στην Κύπρο, όπου για άλλη µια φορά, η έντονη συναισθηματική φόρτιση που καλλιεργείται για 
τις σφαγές, είναι το τελευταίο πράγµα που θα χρειαζόταν ο Ε/κ μαθητής για µια ειρηνική συµ- 
βίωση σε µια πολυπολιτισμική κοινωνία. Στο εγχειρίδιοτου Α. Πολυδώρου, όπως άλλωστε και 
σ’ αυτό της «Οµάδας των Δέκα», εντοπίστηκε ο όρος συμπατριώτες για τους Τ/ στο τέλος του 
εγχειριδίου. Αν ο συγγραφέας ήθελε πραγματικά να περάσει το πολιτικό μήνυμα στο λιλιπούτιο 
αναγνώστη ότι οφείλει να αντιμετωπίζει τους Τ/κ ως συμπατριώτες του, θα ρεπε να είχε καλ- 
λιεργήσει την αντίληψη αυτή στα κεφάλαια της περιόδου 1571-1960, επιλέγοντας εντελώς δια- 
φορετικό λεξιλόγιο. Αντ’ αυτού, η παρουσία των Τ/κ στα κεφάλαια αυτά είναι ανύπαρκτη ή πα- 
ρασιτική, οι όποιες αναφορές σ’ αυτούς επισκιάζονται απότο αίτηµατης΄Ἐνωσης, και ως εκτού- 
του η χρήση της λέξης συμπατριώτες ως στοιχείο παραμένει µετέωρο. Μόνο στην Κ. Χατζηδη- 
µητρίου χρησιμοποιήθηκε στη σωστή του βάση ο όρος αυτός µια φορά μοναχά στην έκδοση του 
1979 (σ. 139) για να «εξατμιστεί» όµως στην επόμενη έκδοση του εγχειριδίου το 1957 για τους 
λόγους που έχουν ήδη διατυπωθεί και που άπτονται της κομματικής τοποθέτησης της συγγραφέ- 
ὡς. Δεν µπορεί να θεωρηθείτυχαίο το γεγογός ότι καιτα τρία εγχειρίδια, στα οποία εντοπίστη- 
κε ο όρος αυτός, συγγράφηκαν μεταξύ 1976-1950, την εποχή δηλαδή που ο Νεοκυπριακός Σύν- 
δεσµος εξέφρασε, µε σχετική επιτυχία, αντίστοιχες απόψεις για τη σχέση Ε/κ και Τ/Σ χωρίς 
βεβαίως αυτό να σηµαίνει πως οι συγγραφείς αυτοί ασπάστηκαν τις αντιλήψεις του Συνδέσμου 
αυτού: μάλλον το πλίμα της εποχής εκείνης άσκησε µια περιορισμένης µορφής και πρόσκαιρη 
επιρροή, χωρίς όµως ουσιαστικό περιεχόµενο, στην πρόσληψη των Τουρκοκυπρίων. 

Άλλες, μικρότερης έκτασης, αλλά αρκετά ενδιαφέρουσες, μετατοπίσεις αποτυπώνονται στα σχο- 
λικά εγχειρίδια που αφορούν στην πρόσληψη των Τ/κ και των Τούρκων, µε σηµείο καμπής πά- 
ντοτε το 1974. ΄Έτσι τις τελευταίες δυο δεκαετίες χρησιµοποιείται ηπιότερο λεξιλόγιο στην περι- 
γραφή της αρνητικής στάσης των Τ/κ τη δεκαετία του 50 στο αίτηµα των Ε/κ για ΄Ένωση µετην 
Ἑλλάδα. Μετάτο 1974 έχουν αποσυρθεί ή τροποποιηθεί αναλόγως προτάσεις γιατην κατάληψη 
της Κύπρου απότους Οθωμανούςτο 1570-71 που ίσως να παρερμηνεύονταν ὡς διαιώνιση της πα- 
ρουσίας των τουρκικών στρατευμάτων στο κατεχόμενο τµήµα του νησιού: «Αμέσως µετά την κα- 
τάκτησιν τῆς νήσου οι Τούρκοι εφρόντισαν διατην αποκατάστασιν της τάξεως και ασφαλείας αυ- 
τής, εφαρµόσαντες ίδιον διοικητικόν σύστηµα, τελείως διαφορετικόν εκείνου που ωςτην στιγμήν 
εκείνην είχε γνωρίσει η Κύπρος».50 Μια µικρή χειρουργική επέμβαση έχει υποστεί η πρόταση «η 
Κύπρος είναι πλέον οριστικώς τουρκική επαρχία, της οποίας την τύχην θρηνεί ο λαϊκός ποιη- 
τής...» για να συρρικνωθεί ως εξής: «την κατάκτηση θρήνησε ο λαϊκός ποιητής...»5: 

Μετάτο 1974 στον ε/κπολιτικόλόγο η λέξη αδιαλλαξία παραπέμπει αποκλειστικά στη σιάσητης επί- 
σηµης Τουρκίας στο Κυπριακό. Η όποια άλλη αδιαλλαξία στο πυπριακό παρόν ή παρελθόν δεν έχει 
θέση στο λεξιλόγιο των ε/κΜΜΕ και κατ επέκταση στη συλλογική συνείδηση των Ε/Χ. Δεν εξηγεί- 
ται διαφορετικά η «εξάτμιση» των δύο προτάσεων που ακολουθούν στις µετά την εισβολή εκδόσεις: 

«Θα συνεχισθεί όµως ο αγών αδιάλλακτος και εντατικός µέχριτου 1931» και «...µε αποτέλεσµα να 
ψηφίσουν υπέρτης ενώσεωςτα 9700του ελληνικού κυπριακού πληθυσμού, ανέµενε θετικά αποτελέ- 
σµατα [η κυπριακή αντιπροσωπεία], πλην όµως προσέκρουσε και αυτή επί της αγγλικής αδιαλλα- 
ξίας».52 Πριν το 1974 η αδιαλλαξία μοιάζει να µην ήταν ούτε µία, ούτε αποκλειστικά τουρκική... 
Τέλος, εντοπίστηκαν άλλες δύο αλλαγές στη χρήση συγκεκριμένων λέξεων που αποτελούν ανα- 
πόσπαστο τµήµα του καθημερινού λεξιλογίου του µέσου Ε/κ µετά το 1974 και που αντανακλού- 
νται στην ερµηνείατου παρελθόντος. Πρόκειται για τη λέξη «κατοχή», που χρησιµοποιείται από 
τον Κλεάνθη Γεωργιάδη για την οθωμανική περίοδο στην έκδοση του 1975 (σ. 239), πλην όµως 
απουσιάζει στην έκδοση του 1971, και για τη λέξη «εισβολή» γιατο 1570-71 που χρησιµοποιεί- 
ται στα εγχειρίδια της Κάτιας Χατζηδημητρίου (21979, σ. 115-116. 1987, σ. 215, 21/7) και σ᾽ αυτό 
της Γ΄ Λυκείου της ΥΑΠΜΕ (σ. 80). Και οι δύο αυτές περιπτώσεις, όπως και όλες οι υπόλοιπες, 
που βάσειτου ελληνοκυπριακού παραδείγματος εντοπίστηκαν χαι παρουσιάστηκαν εδώ, επιβε- 
βαιώνουν τη θέση που έχει αποκρυσταλλωθεί στη διεθνή έρευνα του σχολικού εγχειριδίου, ότι 
δηλαδή ο δυναμικότερος παράγοντας στην κατασκευή της εθνικής και ιστορικής συνείδησης σε 
µια κοινωνία, δεν είναι άλλος από το ίδιο το παρόν που αυτή βιώνει καιτους συγκυριακούς πο- 
λιτικούς της στόχους, οι οποίοι μετουσιώνονται σε παρελθοντική αφήγηση.» Αν και στα πλαίσια 
αυτήςτης έρευνας δεν αποδελτιώθηκαν τ/κ σχολικά εγχειρίδια, δεδομένου ότι δεν εντοπίστηκαν 
κάποια στις ε/κ βιβλιοθήκες, μπορούμε Χάλλιστα να υποθέσουμε πως αυτός ο λανθασµένος, 
έστω και έµµεσος, παραλληλισμός μεταξύ 1571 και 1974 που αναπαράγεται στα ε/ σχολικά εγ- 
χειρίδια τις τελευταίες δυο δεκαετίες, θα προτάσσεται δεόντως µε το ανάλογο λεξιλόγιο, πιθα- 
γόν δε µε τη μέγιστη δυνατή σαφήνεια, χαι στα τ/κ σχολικά εγχειρίδια για ευνόητους λόγους. 


Από την πολιτειακή στην πολιτισμική ΄Ενωση 

Ἡ ανεξαρτησία της Κύπρου το 1960 θεωρήθηκε από τους Ἑλληνοκύπριους ευθύς εξαρχής ως ο 
απαραίτητος συμβιβασμός που αργά ή γρήγορα θα οδηγούσε στην Ένωση µετην Ελλάδα µέσω 
της ισχύος της πλειοψηφίας καιτου αναφαίρετου δικαιώματος της αυτοδιάθεσης. Όπως συνέβη 
σ’ όλες τις προηγούμενες περιπτώσεις, και αυτή η πολιτική επιλογή αντικατοπτρίζεται στο σχο- 
λικό εγχειρίδιο ιστορίας. Μέσα απ᾿ αυτό το πρίσμα ερμηνεύονται οι παρεμβάσεις της αποικια- 
κής διοίκησης στο Μεσοπόλεμο σε εκπαιδευτικά ζητήματα, οι οποίες καταλαμβάνουν στα σχο- 
λικά εγχειρίδια της δεκαετίας του ᾿60 πολύ χώρο, σ᾽ ένα αρκετά λαϊκιστικό ύφος.4 Στον Κλεάν- 
θη Γεωργιάδη αποτυπώνονται τόσο η κλασική ε/κ αντιμετώπιση του πιο πάνω ζητήματος καθώς 
και μερικές αποκαλυπτικές αλλαγές στην πρόσληψη εκείνης της εποχής, που παραπέμπουν στις 
µεταβολές που υπέστη στη συλλογική συνείδηση των Ε/κη ΄Ἐνωση ὡς πολιτικός στόχος: «...η εκ- 
παίδευσις δε [των δασκάλων] γίνεται επί αρχών ξένων προς τον ελληνικόν τρόπον του σχέπτε- 
σθαι χαι αισθάνεσθαι...» (71971, σ. 34). Ἡ πρόταση αυτή έχει αποσυρθεί στην έκδοση του 1978 
για να δικαιολογηθεί (1) εν µέρει η απόφαση αυτή της αποικιακής διοίκησης (σ. 257): «Το ζη- 
τούσαν όµως επίµονα µεγάλη µερίδα δασκάλων, Ελλήνων και Τούρκων, χαι γιατί η μισθοδοσία 
τους ήταν χαμηλή -μερικών Τούρκων δασκάλων η μισθοδοσία δεν ξεπερνούσε τις έξι λέρες το 
χρόνο μερικών δε Ἑλλήνων τις 15-- αλλά και γιατί συχνά γίνονταν θύματα της κομματικής δια- 
µάχης μεταξύ του πολιτικού κόσμου της νήσου». Για άλλη µια φορά, κατάτα φαινόμενα, η ιστο- 
ρία, όπως χαι η αλήθεια, μοιάζει να έχει πολλά πρόσωπα... 

Ἡ μετατόπιση που παρατηρείται µετά το 1974 στην πρόσληψη της αποικιακής περιόδου, επε- 
πτάθηκε ακόµα και στο ίδιοτο 1955-59 καιτα αποτελέσµατάτου, το οποίο στις εκδόσεις της δε- 
παετίας του 60, αφενός µεν λόγω του ότι ήταν ακόµα νωπά τα γεγονότα στη μνήμη των συγγρα- 
φέων, αφετέρου δε υπό το πρίσμα του αιτήματος της ΄Ἐνωσης που πλανιόταν ακόµα στη συλλο- 
γική συνείδηση των Ε/Χ, παρουσιαζόταν µε εντονότατη συναισθηματική φόρτιση. Οι αλλαγές 
που παρατηρούνται στα σχολικά εγχειρίδια δίνουν εύγλωττα το στίγµα των ιδεολογικών ζυμά- 
σεων που συντελούνται στο δεύτερο µισότης δεκαετίαςτου 70 καιπου βρίσκονται σε άµεση συ- 
νάρτηση µε τη δράση της Χούντας στο νησί την περίοδο 1970-1974, το διαμελισμό της Κύπρου, 
τη βαριά σκιά των αντίσχηνων. «Η δοθείσα δια των Συμφωνιών λύσις δεν ήτο εκείνη που ανε- 
µέναμεν, διότι ο απελευθερωτικός αγών της ΕΟΚΑ δεν απέβλεπε µόνον εις την κατάλυσιν του 

αποικιακού καθεστώτος αλλά και ειςτην ΄Ένωσιν της Κύπρου µετην Ελλάδα». «Η λύση που δό- 
θηκε δεν ήταν εκείνη που ανέμενε και για την οποίαν αγωνίστηκε ο Κυπριακός ελληνισμός». 
Στο ίδιο πλαίσιο εντάσσεται και η «εξάτμιση» των ακόλουθων προτάσεων από την έκδοση του 
19768: «Απαίτησις των Άγγλων µετά την επελθούσαν συμφωγνίαν ήτο να εγκαταλείψη ο Στρατη- 
γός Γεώργιος Γρίβας-Διγενής την Κύπρον, πράγµα το οποίον µετά µεγίστης δυσφορίας είδεν ο 
ελληνικός κυπριακός λαός. Ο ίδιος ο Διγενής µε πικρίαν επληροφορήθη την απαίτησιν ταύτην 
των Άγγλων, πλην όµως δια να απομακρύνη κάθε κίνδυνον διχασμού εδέχθη να εγκαταλείψη 
την προσφιλήτου Κύπρον, υπέρτης ελευθερίας της οποίας υπέστη όλων των ειδών τας ταλαιπω- 
ρίας Ἆαι διέπρεψεν ως εμπνευσμένος Αρχηγός, αποσπάσας δια το στρατηγικόν του δαιµόνιον 
τον θαυµασμµόν όλου του κόσμου, εχθρών και φίλων» (Κ. Γεωργιάδης, 71971, σ. 60). 

Τα πιο πάνω αποσπάσματα είναι ενδεικτικάτης καθίζησης που υπέστητο ιδεολόγηµατης΄Ἐνωσης 
στη συλλογική συνείδηση των Ε/κ µετά το βίαιο γεωγραφικό διαχωρισμό των δύο κοινοτήτων. Η 
τάση αυτή αντανακλάται και στις δύο εκδόσεις του εγχειριδίου της Κάτιας Χατζηδημητρίου, όπου 
το 1955-50 καταλαμβάνειλίγο χώρο µε συγκριτικά μειωμένη συναισθηματική ένταση. Η στάση αυ- 
τή αντανακλά, πιστεύω, τη γενικότερη ιστοριογραφική αντίληψη της συγγραφέως και συνάδει 
απόλυτα µε τους σύγχρονους προσανατολισμούς της ιστορικής επιστήµης που προτείνει την ενα- 
σχόληση µετην κοινωνική, πολιτισμική ή οικονομική ιστορία ή ακόµα µετην ιστορίατων ιδεών και 
των νοοτροπιών, παρακάμπτοντας πολεμικά γεγονότα και ατέρµονες ηρωικές επιχειρήσεις. Απ’ 
αυτή την άποψη τα βιβλίατης κ. Χατζηδημητρίου, ιδίως η συμπληρωμένη έκδοσητου 1987, καιπα- 
ρά τα όποια κριτικά σχόλια διατυπώθηκαν αλλού, είναι ό,τι καλύτερο έχει να επιδείξει µέχρι σή- 
µερα η ε/κ σχολική ιστοριογραφία, σε σηµείο µάλισταπου να μπορούν να σταθούν αξιοπρεπώς και 
σε εξωσχολικό επίπεδο. Στο εγχειρίδιοτης Γ΄ Λυκείουτης ΥΑΠΜΕ,το οποίο χρησιµοποιείται σή- 
μερα, παρατηρείται µια επιστροφή στην εντονότατη φόρτιση χαιτην πόλωση των αρχών της δεχα- 
ετίας του 60, δεδομένου ότι οι λεπτομερείς περιγραφές ηρωικών μαχών καταλαμβάνουν µεγάλη 
έκταση (σ. 231-242), αποτρέποντας εκ των προτέρων την όποια κριτική απόσταση από τις πολιτι- 
χές επιλογές εκείνης της εποχής. Όπως παταδείχθηκε ήδη, η παρουσίαση του παρελθόντος σε 
σχολικό επίπεδο είναι άρρηπτα συνδεδεμένη µε τα παροντικά προτάγµατα σε µια κοινωνία. Ἡ 
πρόσληψη τῆς δεκαετίας του 50 στοτρέχον σχολικό εγχειρίδιοτης Γ΄ Λυκείου στέλνειτο έμμεσο 
αλλά σαφέστατο πολιτικό μήνυμα στο µαθητή-αναγνώστη, ότιη πολεμική επιλογή είναιτο µοναδι- 
κό µέσο επίλυσης του κυπριακού προβλήματος, θέση η οποία προβάλλεται από ακραία εθνικιστι- 
κά στοιχεία και υιοθετείται από μερίδα του ε/κ τύπου τα τελευταία χρόνια.5ό 

Ἐν πολλοίς, παρόμοιες διακυμάνσεις υπέστη στη συλλογική συνείδηση των Ε/κ και η πρόσληψη 
του Ευαγόρα, σημαντικού βασιλιά της Σαλαμίνας της Κύπρου, σύγχρονου του Πελοποννησια- 
κού Πολέμου. Στα δύο εγχειρίδια αρχαίας ιστορίας της δεκαετίας του 60, εκτός των άλλων επι- 
θέτων που αποδίδονται στην προσωπικότητά του, ο Ευαγόρας αποκαλείται «αληθινός ΄Έλλη- 
νας» ή «Έλλην γνήσιος».57 Στα εγχειρίδια που ακολουθούν µετά το 1974, οι χαρακτηρισμοί αυ- 
τοί αποσύρονται, χωρίς βεβαίως αυτό να σηµαίνει πως παύει να εξυµνείται δεόντως και να πα- 
ρουσιάζεται ὡς µια απότις σημαντικότερες προσωπικότητες της κυπριακής ιστορίας. Ἡ περιο- 
ορισμένη μετατόπιση που παρατηρείται στην «Ομάδα των Δέχα» και στην Κάτια Χατζηδημητρί- 
ου στο παράδειγµατου Ευαγόρα, αφορά στο ηπιότερο εθνοκεντρικά ύφος που επέλεξαν οι συγ- 
γραφείς, αφήνοντας έτσι κάποια περιθώρια στον αναγνώστη για ορθολογική σκέψη. Όλοι όµως 
οι συγγραφείς µετάτο 1974 δεν διστάζουν να αποχαλέσουν «φιλελληνική» τη στάσητου, ενώ µέ- 
σα από µια προσεκτική ανάγνωση των κειμένων, το αβίαστο συμπέρασμα που εξάγεται είναι ότι 
η στάση αυτή ήταν πρώτιστα φιλαθηναϊκή, µε δεδομένες πάντοτε τις πολιτειακές αντιλήψεις 
στην αρχαιότητα." Στο τρέχον εγχειρίδιοτης ΥΑΠΜΕ ΤΟ μήνυμα που μεταφέρεται απότον Ένα- 
γόρα στο παρόν, µε την ουσιαστική παρέμβαση των σύγχρονων πολιτικών αντιλήψεων των συγ- 
γραφέων, είναι έμμεσο αλλά σαφέστατο: «Το πολιτικό ιδεώδες, λοιπόν, του Ευαγόρα για τη δη- 
μιουργία ενός ενιαίου κυπριακού κράτους απαλλαγµένου από την περσική κυριαρχία απέτυχε. 
Το µεγαλύτερο όµως επίτευγµάτου, που ήταν η διάδοση του ελληνικού πολιτισμού στην Κύπρο 
καιτις γύρω περιοχές, δε ναυάγησε». Αξίζει τέλος τον κόπο να σημειωθεί πως σ’ αυτό το εγ- 
χειρίδιο γίνεται λόγος για «εθνικό αίσθημα» την εποχήτου Ευαγόρα (Α΄ Λυκείου, σ. 114). κά- 

τιπου οι συγγραφείς φαίνεται να έχουν αβασάνιστα αντιγράψει από παλαιότερο εγχειρίδιο, (ΚΚ. 
Γεωργιάδης, 21978, σ. 76) αγνοώντας όλο το ερευνητικό έργο και τα πορίσματα μελετητών που 
έχουν συστηματικά ασχοληθεί µε το φαινόμενο της εθνικής ταυτότητας ή της εθνικής συνείδη- 
σης, καταδεικνύοντας την ιστορικότητα αυτών των προσλήψεων. Η σύγχρονη αντίληψη της έν- 
νοιας του έθνους που έχει επικρατήσει από την εμφάνιση αυτού του ιδεολογικού φαινομένου 
στη δυτική Ευρώπη στο δεύτερο µισό του 18ου αι., µε σηµείο καμπής τη Γαλλική Επανάσταση 
και τη δεκαετία που έπεται, δεν µπορεί να βρίσκει έκφραση σε προγενέστερες, παραδοσιακές 
ποινωνίες.60 Η λέξη έθνος καθ’ εαυτή νοηματοδοτούσε στην αρχαιότητα, τόσο στα ελληνικά όσο 
και σε άλλες γλώσσες, κάτιτο εντελώς διαφορετικό, άσχετο μ’ αυτό που αντιλαμβάνεται ο σύγ- 
χρονος πολίτης του εθνικού κράτους. Μόλις µε την εμφάνιση του ιδεολογικού αυτού φαινοµέ- 
νου, χαι µε σχετική καθυστέρηση, αρχίζει ο όρος έθνος να προσλαμβάνει τη συγχρονικήτου διά- 
σταση, μ᾿ όλα του τα παράγωγα.Β! Κοντολογίς, η όποια αναφορά σε εθνική ταυτότητα ή εθνική 
συνείδηση πριν τα µέσα του 18ου αι. περίπου, είναι αντιεπιστηµονική, καμιά σχέση δεν έχει µε 
τις αντιλήψειςτων ανθρώπων άλλων εποχών, και δεν αντανακλά παρά σύγχρονες απόψεις, σχε- 
τικά μ αυτό, που κάθε εθνικό κράτος αντιλαμβάνεται σήµερα ως εθνική ιστορία. 

Μια άλλη σοβαρή μετατόπιση που σημειώνεται στα ε/χ σχολικά εγχειρίδια, δηλωτική του τρόπου 
σκέψης και των πολιτικών στόχων των συγγραφέων αυτών, και κατ’ επέκταση της ε/κ κοινωνίας, 
είναι οι αλλαγές που σημειώνονται στη χρήση του όρου «Ελληνισμός». Στις εχδόσειςτου Κλεάν- 
θη Γεωργιάδη πριν το 1974. του κατ’ εξοχήν συγγραφέα εγχειριδίων ιστορίας µέσης εχπαίδευ- 
σης, ο όρος αυτός εντοπίστηκε µόνο µια φορά και στα τρία εγχειρίδιαῦΣ σε αντιδιαστολή μ αυτό 
που συμβαίνει στην έκδοση του 1978: οι όροι «Ελληνισμός» ή «Κυπριακός Ελληνισμός» χρησιµο- 
ποιούνται µε τέτοια συχνότητα που να καταντάει µαταιοπογνία η όποια προσπάθεια καταμέτρη- 
σήςτους. «Αν επέζησεν ο ελληνισμός στη µαχκρά τούτη περίοδο οφείλεται τούτο στη δύναμη που 
µετον καιρό πήραν οι δραγομάνοι και οι Επίσκοποι, που σε μερικές περιπτώσεις ήταν τόσο µε- 
γάλη που να προκαλούν το φόβο στους άρχοντες και το σεβασμό χριστιανών και μουσουλμάνων 
[...1 Ουδέποτεη Ορθόδοξος Εκκλησία γνώρισε τόσην ισχύ όση στην περίοδο της Τουρκοκρατίας, 
είναι δε χάρις σ᾿ αυτήν που ο ελληνισμός κράτησε αμείωτη την εθνική του συνείδηση και υψωμέ- 
νοτο θρησκευτικό του συναίσθημα, δυο όπλα µε τα οποία όχι µόνον επέζησε αλλά και επιβλήθη- 
κε στους κατακτητές».Ο5 Το κείµενο αυτό απουσιάζει από την έκδοση του 1971 έχοντας αντικατα- 
στήσει ένα ηπιότερο υφολογικά κείµενο γιατα Γράμματα στην περίοδοτης «Τουρκοκρατίας». Οι 
µεταβολές που υπέστη η χρήση του όρου «Ελληνισμός», µετά την εδαφική διχοτόμηση της Κύ- 
πρου, µε χύριο χαρακτηριστικό τη διάχυσή του στο καθημερινό λεξιλόγιο του µέσου Ε/Α, και χυ- 
ρίωςτην πλεοναστική χρήση του την τελευταία δεκαετία, νοηµατοδοτείτην πολιτική βούληση της 
ε/κ κοινωνίας υπέρ της πολιτισμικής Ένωσης µε την Ἑλλάδα. Ἡ αντίληψη αυτή βρίσκει την έκ- 
φρασή της και στα εγχειρίδια της ΥΑΠΜΕ, υπό µορφή αφήγησης του παρελθόντος, όπου ο όρος 
αυτός, µε εξαίρεση αυτό της Β΄ Λυκείου, απαντάται συχνά και συνοδεύεται από έντονη συναι- 
σθηµατική φόρτιση, δεδομένου ότι στις περισσότερες περιπτώσεις έχει καθαρά αμυντικό ή συ- 
σπειρωτικό χαρακτήρα, λειτουργώντας εκ προοιµίου συνεκτικά στην σχέση των Ε/κµετην Ελλά- 
δα χαι υποκαθιστώνταςτην εκ των πραγμάτων ανέφικτη πολιτειακή ΄Ἐνωση. Η φαντασιακή ενό- 
τητα µετην Ελλάδα, που αναπαράγεται µέσα απότην κατάχρηση αυτού του όρου, λειτουργεί ακό- 
μα στο ψυχολογικό πεδίο ὡς αντίρροπο βάρος στην παρουσίατου τουρκικού στρατού καιτου δια- 
μελισμού της Κύπρου. Οι απαρχές της απαγκίστρωσης από την πολιτειακή΄Ενωση, ὡς πολιτικού 
στόχου, τοποθετούνται πριν από το 1974, όπως προδίδει το ακόλουθο απόσπασμα. Απλώς η πα- 
ρουσία του κατοχικού στρατού χαι της διαχωριστικής γραμμής επιτάχυναν αισθητά αυτή τη δια- 
δικασία, επιφέροντας καιτις υπόλοιπες μετατοπίσεις που προαναφέρθηκαν: «Η διατων Συµφω- 
γιών Ζυρίχης-Λονδίνου δοθείσα λύσις απέκλειε την µετά την Ελλάδος πολιτειαχήν ένωσιν ουδό- 
λως όµως ημπόδιζε την μετ’ αυτής ανάπτυξιν τοιούτων πνευματικών σχέσεων ώστε να υπάρξη ου- 
σιαστική ένωσις ειςτον εχπαιδευτικόν, πνευματικόν καιτον καθ’ όλου πολιτιστικόν τοµέα. Το έρ- 
γον της αναπτύξεως των δεσμών τούτων είχεν αναλάβει η Ελληνική Κοινοτική Συνέλευσις [...] 
Πάντα ταύτα εις εν µόνον απέβλεπον, να τονισθή μετ εµμφάσεως, ότι η Κύπρος θα παραμείνη 
Ελληνική ειςτην συνείδησιν µε υψηλόν το εθνικόν φρόνημα, το οποίον δεν θα δυνηθή να δαµάση 

η άρνησις των ισχυρών της γῆς να ικανοποιήσουν το πανεθνικόν αίτηµα της Ενώσεως».δ Δυστυ- 
χώς δεν εντοπίστηκαν εκδόσεις του συγκεκριμένου εγχειριδίου πριν απότο 1971. Πάντως το γε- 
γονός ότι ο συγγραφέας αναφέρεται στην Ελληνική Κοινοτική Συνέλευση σε χρόνο υπερσυντέλι- 
κο, οδηγεί στο συμπέρασμα πως το κείµενο αυτό γράφτηκε µετάτο 1965, πιθανόν δε µετάτις προ- 
εδρικές εχλογές της 25ης Φεβρουαρίου 1968, αφού ο Μακάριος, µετά τη θριαμβευτική επανε- 
χλογήτου, διαχώρισε δημόσια το «ευκταίον» απότο «εφικτόν». 


Εθνική και ιστορική συνείδηση βάσει ελληνικών και τουρκικών σχολικών εγχειριδίων ιστορίας 
Ἡ αντίληψη του ιστορικού χρόνου και στις δύο οµάδες σχολικών εγχειριδίων είναι γοαμμµική, 
όπως συμβαίνει σ’ όλεςτις σύγχρονες εθνικιστικές ιδεολογίες.ό5 Αυτό σηµαίνει πωςτο παρελθόν 
εκλαμβάνεται ὡς µια αλληλουχία ιστορικών γεγονότων, τα οποία συνδεόµενα μεταξύ τους χατα- 
σκευάζουν την ιστορική συνέχεια του έθνους. Στα τουρχικά και στα ελληνικά σχολικά εγχειρίδια 
ιστορίας, οι δύο ιστορικές συνέχειες σχηματίζονται από τη µάχη του Ματζικέρτ το 1071 µέχρι τη 
συνθήκητης Λωζάνηςτο 1923. µε βάση τα ίδια ιστορικά γεγονότα, χωρίς βεβαίως αυτό να σηµαί- 
νειπως είναιταυτόσηµη η αξιολόγησή τοὺς στα σχολικά εγχειρίδια και κατ’ επέκταση η θέσητους 
στην εκάστοτε ιστορική συνείδηση. Δεδομένου ότι είναι αδύνατον να αναλυθείη πρόσληψη όλων 
αυτών των γεγονότων στην εκάστοτε συλλογική συνείδηση στο παρόν άρθρο, θα σταθώ σε εκεί- 
να τα οποία κατέχουν µια κυρίαρχη θέση στην εθνική ταυτότητα, µε κριτήριο επιλογής τη συναι- 
σθηµατική ένταση µε την οποία περιγράφονται στο σχολικό εγχειρίδιο. Μια σηµαντική έκφανση 
των περισσοτέρων από αυτά είναι η επετειακήτους θέση στο εθνικό ημερολόγιο. 

Το µεγαλύτερο πρόβλημα που αναφύεται από τη σύγκριση των ελληνικών παιτων τουρχικών σχο- 
λικών εγχειριδίων ιστορίας είναι η εΧ διαμέτρου αντίθετη αντίληψη που κυριαρχεί στις εθνικές 
ιδεολογίεςτων δύο χωρών σχετικά µετο Βυζάντιο καιτην Οθωμανική Αυτοκρατορία. Το Βυζάντιο 
στην Ελλάδα εκλαμβάνεται ως ο βασικός κορμός της μεσαιωνικής ελληνικής ιστορίας και υπ’ αυ- 
τότο πρίσμα προσλαμβάνονται οι σημαντικότεροι Βυζαντινοί αυτοκράτορες χαι όλα τα ιστορικά 
γεγονότα που συνδέονται μ᾿ αυτούς. Είναι µε άλλα λόγια ένα σηµαντικό τµήµα του ιστορικού 
«εμείς των Ελλήνων, μ᾿ ό,τι αυτό συνεπάγεται. Ενδειχτικός ειναι χαι ο χώρος που αφιερώνεται 
στη βυζαντινή ιστορία: σχεδόν για δύο σχολικά έτη (Ε΄ Δημοτικού και Β΄ Γυμνασίου) ο Έλληνας 
μαθητής διδάσκεται τη βυζαντινή ιστορία, η οποία εχ προοιµίου είναι ελληνική. Αντίθετα στην 
Τουρκία, το Βυζάντιο καταλαμβάνει µόλιςτρεις (3) σελίδες σ᾿ όλατα εγχειρίδια συνολικά απότην 
Δ΄ Δημοτικού µέχριτην τελευταία τάξη του Λυκείου,δό και εκλαμβάνεται ὡς ένα εχθρικό κράτος, 
το οποίο µε τη βοήθειατων Σταυροφόρων, είχε ὡς μοναδικό του στόχοτην εκδίωξη των Τούρκων 
από τη Μικρά Ασία. Το ιστορικό «εμείς» των Τούρκων ταυτίζεται κυρίως µε το κράτος των Σελ- 
τζούκῶν χαι σε μικρότερο βαθµό µετα υπόλοιπα εµιράτατης Μ. Ασίας µέχρι τα τέλητου 13ου αι. 
Απ’ αυτό το σηµείο και µετά τη θέση αυτή καταλαμβάνει το κράτος των Οθωμανών, το οποίο 
εκλαμβάνεται ως ένας από τους βασικότερους κρίκους στην ιστορική συνέχεια των Τούρκων. Ο 
ἛἙλληνας αναγνώστης δεν έχει παρά να ανακαλέσει στη μνήμη του τα όσα ο ίδιος διδάχθηκε στο 
µάθηµα της ιστορίας για το Βυζάντιο για να αντιληφθείτην πρόσληψη της Οθωμανικής Αυτοκρα- 
τορίας στην τουρκική εθνική συνείδηση. Τα σχολικά εγχειρίδια της Τουρχίας αναπαριστούν µέσα 
από ατέλειωτα κεφάλαια µια παραδεισένια οθωμανική κοινωνία, αντίστοιχη μ᾽ αυτή των ελληνι- 
κών σχολικών εγχειριδίων για το Βυζάντιο, στην οποία οι διάφοροι λαοί απολάμβαναν θρηήσκευ- 
τικής ελευθερίας χαι δικαιοσύνης, σε πλήρη αντιδιαστολή µετα όσα διδάσκεται ο΄Ἑλληνας µαθη- 
τής γιατις καταπιέσεις, τους εξευτελισμούς καιτις σφαγές την περίοδοτης «Τουρκοκρατίας» που 
αναπαράγουν µια μακροχρόνια κόλαση, από την οποία οι Έλληνες μπόρεσαντελικάνα ξεφύγουν. 
Τα δύο επόμενα αποσπάσματα είναι κάτι παραπάνω από εύγλωττα όσον αφορά την κρατούσα 
άποψη στην Τουρκία, η οποία εμφυτεύεται στην ιστορική συνείδηση του µέσου Τούρκου: «Οι 
Οθωμανοί δημιούργησαν την εποχή της αχµής σε όλους τουςτοµείς έναν ορθό κρατικό μηχανισμό, 
ενδυνάµωσαν και πρόκοψαν την αυτοκρατορία. Δημιούργησαν έτσι ένα λαμπρό πολιτισμό. Μέσα 
στα πολύ πλατιά σύνορατης Οθωμανικής Αυτοκρατορίας ζούσαν, εχτός απότους Τούρκους, πολ- 
λοί λαοί, οι οποίοι διέφεραν ως προς τη γλώσσα και τη θρησκεία, όπως οι Άραβες, οι Έλληνες, οι 
Σέρβοι, οι Βούλγαροι, οι Αλβανοί, οι Ῥουμάνοι και οι Οὕγγροι. Αλλά αυτοί που κυριαρχούσαν, 


ΣΥΓΧΡΟΝΑ 200 ΘΕΜΑΤΑ 


ι ΤΝ 


ον. 


ΤΙ 


| 


ο 


ἡ 


γατολή 
ον π 


νά 


' νατασκεν 
ιεσ τῶν ετιθς 
ν0ΟΙΙ0 
το τὸν 
αι ΤΟΥ ποῦῇ; 
Ἡ (110. ΤΟ 
εί μη 





ζδίο 


ή μα κ, 
Οι γεΙθῇδή, Ἡ 


μ 


ια 


αυτοί που είχαν ιδρύσει αυτό το κράτος, ήταν οι Τούρκου». «Οι Οθωμανοί συμπεριφέρονταν 
απέναντι σ’ όλους τους ανθρώπους που βρίσκονταν κάτω από την προστασία τοὺς δίκαια και ισό- 
τιµα. Γι’ αυτό και λαοί, µε διαφορετικές γλώσσες και θρησκείες που ζούσαν µέσα στα όρια της αυ- 
τοκρατορίας, κατάφεραν να ζήσουν µαζί για µεγάλο χρονικό διάστηµα».όδ 

Σύμφωνα µετα όσα προαναφέρθηκαν, οι χρονολογίες-σταθμµοίπου διαμορφώνουν την ιστορική συ- 
νείδηση, ή έστω ένα σηµαντικό τµήµα της στην Τουρκία και την Ἑλλάδα, είναι: το 1071, 1176. 1204, 
1453, 1571 (Ναυμαχία της Ναυπάκτου), 1683. 1774, 1521-27, 1897 και τέλος η περίοδος 1904-1922. 
Με εξαίρεση την περιστασιακή παρουσίαση του 1204 στα τουρχικά σχολικά εγχειρίδια, όλα αυτάτα 
ιστορικά γεγονότα ερμηνεύονται από δύο εντελώς διαφορετικές οπτικές γωνίες. Ἡ καταστροφή στο 
Ματζικέρτ και το καταστρεπτικό της αποτέλεσμα’ δεν είναι παρά µια µεγάλη νίκη στη συλλογική 
συνείδηση των Τούρκων, µετά από την οποία «το τουρκικό έθνος κέρδισε µια πατρίδα». «Η µάχη 
άρχισε την Παρασκευή το απόγευμα της 26ης Αυγούστου του 1071. Εκείνη τη µέρα ο τουρκικός 
στρατός έκανε από νωρίς µεγάλες προετοιμασίες. Τελέσθηκε η καθιερωμένη προσευχή της Παρα- 
σκευής. ΄Έγινε µια προσευχή στο θεό για τη νίκη των τουρκικών όπλων. [...] Αμέσως µετά έδωσε [ο 
Άλπ Αρσλάν]τη διαταγή γιατην επίθεση. Τα τουρκικά στρατεύματα προχωρούσαν ηρωικά».! 
Ανάλογη είναι και η αντιμετώπιση της µάχης στο Μυριοκέφαλοτο 1176 στις δύο οµάδες σχολι- 
κών εγχειριδίων, καθώς και όλες οι εκφάνσεις της κατάληψηςτης Κωνσταντινούπολης απότους 
Οθωμανούςτο 1453. «Ἡ σκλαβιά που άρχισε να σκεπάζειτον Ἑλληνισμό»/2 εκλαμβάνεται στην 
Τουρκία ως το πέρασμα από ένα απλό κράτος σε µια µεγάλη αυτοκρατορία, που κατάφερε να 
ενώσειτην Ανατολή καιτη Ρούμελη υπό µια διοίκηση µετά από αιώνες διαίρεσης. Πρόκειται για 
µια αποθέωση στην τουρκική εθνική συνείδηση η οποία κατασκευάζεται µέσω των επιθέτων που 
κοσμούν το Μεχμέτ Β΄ τον Πορθητή καιτον «τουρχικό» στρατό, που μοιάζει να έχει προνοµια- 
πή σχέση µε τη λέξη ἠρωισμός, όπως ακριβώς συμβαίνει στη σχέση τής λέξης αυτής µετους πο- 
λιορκηµένους στην Κωνσταντινούπολη το 1453. για τους οποίους µας δίνουν πληροφορίες απο- 
κλειστικά τα ελληνικά σχολικά εγχειρίδια. Οι ίδιες αντιλήψεις επικρατούν και για την τύχη των 
κατοίκων τῆς πόλης µετά την κατάληψή της: «Μετά το θάνατό του [Ξτου Κωνσταντίνου Παλαι- 
ολόγου], οι Τούρχοι όρμησαν στην Πόλη χι άρχισαν να λεηλατούν, να σκοτώνουν και να κατα- 
στρέφουν έργα τέχνης». «Ο Πορθητής, ο οποίος μπήκε στην Πόλη από την πύλη του Τοπκαπί µε 
µιατελετή, πήγε αµέσως στην Αγιά Σοφιά και συμπεριφέρθηκε καλά στους ανθρώπους που ήταν 
εκεί. Διέταξε να µη συμβεί τίποτα το κακό στο λαό».ὁ 

Με τον ίδιο τρόπο ερμηνεύεται όλο το υπόλοιπο ιστορικό γίγνεσθαι µέχρι τον 206 αι. Στην ελλη- 
νική σχολική ιστοριογραφία περιγράφονται, μεταξύ άλλων, θετικά η Ναυμαχία της Ναυπάκτου, 
η αποτυχία των Οθωμανών στη δεύτερη πολιορκία της Βιέννης και η Συνθήκη του Κιουτσούνκ 
Καϊναρτζή ενώ, αντίθετα, τα τουρκικά σχολικά εγχειρίδια, αναλαμβάνοντας το ρόλο της κεντρι- 
κής οθωμανικής διοίκησης, όπως ακριβώς αντιμετωπίζουν τα αντίστοιχα ελληνικά το βυζαντινό 
πράτος, αξιολογούν ως αρνητικά όλα εκείνα τα γεγονότα, τις συνθήκες ή τις επαναστάσεις, τα 
οποία αποδυνάµωσαν την οθωμανική διοίκηση και οδήγησαν στην τελική κατάρρευση της Οθω- 
µανικής Αυτοκρατορίας. Τα πολυσέλιδα κεφάλαια της Ελληνικής Επανάστασης γιατις ατέλειῶ- 
τες ηρωικές µάχες,τις περιγραφέςτων ηρώων-πρωταγωνιστών ήτις σφαγέςτης Χίου καιτων ὕα- 
ρών, δεν έχουν θέση στην ιστορική συνείδηση των Τούρκων, οι οποίοι διδάσκονται για τη στάση 
των αχάριστων -όπως αφήνεται να εννοηθεί- Ελλήνων που «σκοτώνουν Μουσουλμάνους καιλε- 
ηλατούν τις περιουσίες τους»,’4 αι που δεν σεβάστηκαν την προνομιακή τους μεταχείριση από 
την ανεκτική οθωμανική διοίκηση. Την εικόνα του Τούρκου στα ελληνικά σχολικά εγχειρίδια 
συνθέτουν επίσης σφαγές και λεηλασίες κατά τη διάρκεια της Επανάστασης και η εκ προοιµίου 
αρνητική πρόσληψη της «Τουρκοκρατίας» µε την ανάλογη συναισθηματική φόρτιση. 

Ῥάσει των ίδιων στερεότυπων σχημάτων ερμηνεύεται στις δύο χώρες ο ελληνοτουρχικός πόλεμος 
του 1919-1922. Ἐνδειχτικοί της πλήρους αντίθεσης που επικρατεί στις εθνικές συνειδήσεις των 
Τούρκων καιτων Ἑλλήνων είναι οι σχετικοί όροι που χρησιμοποιούνται από την εκάστοτε εθνική 
(σχολική) ιστοριογραφία για εκείνη την περίοδο, χαι που δεν αποκαλύπτουν παρά µόνοτην κορυ- 
φήτου παγόβουνου ενός μείζονος προβλήματος: ἄπελευθερωτικός Αγώνας και Μικρασιατική Κα- 
ταστροφή. Και σ᾽ αυτή την περίπτωση οι ρόλοιτων σφαγέων καιτων ηρώων έχουν κατανεµηθεί εκ, 

των προτέρων στις σχολικές ιστοριογραφίες των δύο χωρών, περιγράφονται δε µε τέτοια µονολι- 
θικότητα, ούτω ώστε να µην δημιουργούνται αμφιβολίες περίτου αντιθέτου στον αποδέκτη του µη- 
νύµατος. Είναι δύσκολο να εντοπιστεί κάποιο απόσπασμα στο πρωτογενές υλικό, πρωτίστως στα 
τουρκικά σχολικά εγχειρίδια και δευτερευόντως στα ελληνικά, που να µην πυριαρχείται από συ- 
ναισθηµατική ένταση και που να αφήνει έστω χαιτο παραμικρό περιθώριο κατανόησης ή συμφι- 
λίωσης µε τον εκάστοτε Άλλο στο παρόν. Οι εικόνες που αναπλάθονται στην τουρκική συλλογική 
μνήμη µέσα από τα ατέλειωτα κεφάλαια των σχολικών εγχειριδίων γι’ αυτά τα τρία χρόνια είναι 
κάλλιστα συγχρίσιµες µε τις αντίστοιχες που μεταφέρουν οι σελίδες της Ελληνικής Επανάστασης 
στη συλλογική μνήμη των Ελλήνων. Με άλλα λόγια, οι δύο αγώνεςτης Ανεξαρτησίας προσλαμβά- 
νονται στις δύο χώρες µε τα ίδια (αυτο)στερεότυπα και ανάλογη είναι χαι η θέση τους στην ιστο- 
ρική συνέχεια των δύο εθνικών συνειδήσεων, τουλάχιστον στη συγχρονική τους διάσταση. Ενδει- 
πτικό του εχτοπίσµατός τους στην εκάστοτε εθνική και ιστορική συνείδηση είναι το συνολικό πο- 
σοστό που καταλαμβάνουν επίτου συνόλου τής διδακτέας ύλης του µαθήµατος της ιστορίας από 
την Δ΄ Δημοτικού µέχειτην Γ΄ Λυκείου: και στις δύο χώρες Ἑεπερνάτο 1020, ποσοστό δυσανάλο- 
γοτης χρονικής τους διάρκειας µέσα σ’ ένα ιστορικό γίγνεσθαι άνω των τριών χιλιάδων ετών. 

Αν σε µια γραφική παράσταση, προσπαθώντας να κατασκευάσουµεττις δύο εθνικές ιστορικές γραμ- 
µές καθ’ εαυτές, θέσουµε στον εγκάρσιο άξονα τις διαβαθμίσεις της συναισθηματικής φόρτισης, ξε- 
πινώντας στη βάση του από το «πολύ αρνητικά» και φτάνοντας στην κορυφή µετο «αποθέωση», και 
αντιστοίχως στον οριζόντιο θέσουµετις σημαντικότερες χρονολογίες απότο 1071 µέχριτο 1923. τό- 
τεπαρατηρούµετα εξής: Τις φορέςπου ελληνική ιστορική γραµµή απομακρύνεται απότον οριζόντιο 
άξονα, βάσει θετικά εκλαμβανοµένων ιστορικών γεγονότων (λ.χ. 1571. 1821, 1912-13). η τουρκική 
ιστορική γροαμμµήτον πλησιάζει, ενώ αντίθετα τις στιγμές που η τουρκική ιστορική γραµµή εχτοξεύε- 
ται στα ύψη, αγγίζοντας την «αποθέωση» (λ.χ. 1071, 1453. 1922), είναι η σειρά της αντίστοιχης ελλη- 
νικής να χαμηλώσει προς τον οριζόντιο άξονα. Συμπερασματικά, οι δύο ιστορικές γραμμές λειτουρ- 
γούν μεταξύ τους αντιθετικά: όσο θετική είναι η πρόσληψη ενός ιστορικού γεγονότος ή µιας περιό- 
δου στην τουρκική εθνική συνείδηση, τόσο αρνητική είναι η άποψη που κυριαρχεί στην αντίστοιχη 
ελληνική ή αντίστροφα. Και στις δύο εθνικές σχολικές ιστοριογραφίες δεν εντοπίστηκε καμιά περί- 
πτωση έντονα θετικής ή αρνητικής φόρτισης που να εκλαμβάνεται αδιάφορα από την άλλη πλευρά. 


Αντίσυμπερασµάτων: Εκπαίδευση και λύση του Κυπριακού 

Τα προβλήµατα που αναφύονται, µε δεδομένη τη χρήση των δύο οµάδων σχολικών εγχειριδίων 
ως πύριων διαμορφωτών των εθνικών συνειδήσεων των δύο κυπριακών υποσυνόλων, είναι πολ- 
λά. Αρκετοί Ε/κ συγγραφείς έχουν θίξει µέχρι σήµερα το ζήτημα αυτό,» στις πλείστες όμως των 
περιπτώσεων, αναφερόμενοι σε «εθνική ταυτότητα» μεταφέρουν (μήπως έχουν;) την εντύπωση 
πως πρόκειται για κάτι χενό περιεχοµένου. Η εθνική ταυτότητα όµως που αναπαράγεται µέσα 
από τα σχολικά εγχειρίδια ιστορίας της Τουρχίας χαιτης Ἑλλάδας, έχει συγκεκριµένο περιεχό- 
µενο, µέρος µόνοτου οποίου παρουσιάστηκε συγκριτικά στη συγχρονικήτου διάσταση.Ίό Οι δύο 
αυτές εθνικές ταυτότητες δεν είναι απλά «διαφορετικές», όπως συχνά ισχυρίζονται µε αρκετή 
δόση ελαφρότητας Ε/κ συγγραφείς. Πρόκειται πρώτιστα για δύο αλληλοαναιρούµενες εθνικές 
και ιστορικές συνειδήσεις που αναπαράγουν τη σύγκρουση µέσω της συστηματικής καλλιέργει- 
ας προκαταλήψεων, (αυτο)στερεοτύπων χαι της µονοδιάστατης αντιμετώπισης του παρελθό- 
ντος, το οποίο εμφυτεύει την παντοειδή ανωτερότητα για τον εθνικό εαυτό χαι το µίσος για τον 
εκατέρωθεν Άλλο. Η κρατούσα αντίληψη της ιστορίας στην Ἑλλάδα και στην Τουρχία δημιούρ- 
γησε και εξακολουθεί να δημιουργεί σοβαρά προβλήµατα καχυποψίας στις διακρατικές τους 
σχέσεις, στην περίπτωση δε των κυπριακών υποσυνόλων, είχε ως αποτέλεσµα τη σχετικά εὔύκο- 
λη και σύντομη κατάρρευση τῆς μεταξύ τους πολιτικής συνεργασίας (:)το 1963. 

Οι σαρωτικές αλλαγές που σημειώθηκαν στο πολιτικό πεδίο απότο 1960 µέχρι σήµερα στην Κύπρο, 
καθώς και οι όποιες λύσεις προτάθηκαν ή πρόκειται ακόµα να προταθούν για επίλυση του χρονί- 
ζοντος κυπριακού προβλήματος, μπορούν, πιστεύω, να χωριστούν σε δύο µεγάλες κατηγορίες: τις 
συναινετικές και τις ολοκλήρωτικές. Ὑπό τον όρο ολοκληρωτική λύση του Κυπριακού υπονοείται 
εδώ η όποια λύση εξευρεθείπου δεν θα προὐποθέτει την πολιτική συνεργασία μεταξύ Ε/κ και Τ/κ. 

Μια τέτοιου είδους λύση µπορεί να δοθεί µετά από µια πολεμική αναμέτρηση, η οποία θα οδηγήσει 
στην προσφυγοποίηση του ἠττημένου προς το εκάστοτε «εθνικό κέντρο» ή, στην καλύτερη περί- 
πτωση, στην ιδεολογική του ποδηγέτηση από το νικητή. Ολοκληρωτικό ήταν το σίαίας απο που βίω- 
σε η Κύπρος από το 1963 µέχειτο 1974, αυτό άφηνε όµως κάποια περιθώρια πολιτικής λύσης, και 
πυρίως, άφηνε μεγάλα περιθώρια καθημερινής επαφής, ιδίως µετάτο 1968. Ο διαμελισµμόςτης Κύ- 
πρου το 1974 συνιστά σαφέστατα µια χειρότερης µορφής ολοκληρωτική λύση, η οποία δυσχεραίνει 
ακόµα περισσότεροτην εξεύρεση του όποιου συμβιβασμού. Στο ιδεολογικό πεδίο δε, το 5ίαίις αιιο 
µετά το 1974, αποκλείοντας εΧ των προτέρων τις όποιες δικοινοτικές επαφές σε μαζικό επίπεδο, 
οδήγησε σε µυθοποίηση αυτού του τόσο κοντινού, αλλά ταυτόχρονα καιτόσο μακρινού, Άλλου." 
Το σύνταγμα των συμφωνιών Ζυρίχης-Λονδίνου ήταν µια µορφή συναινετικής λύσης, δεδομένου 
ότι επέβαλλε, χωρίς μεγάλα περιθώρια επιλογής, στις δύο μεγαλύτερες πληθυσμιακές οµάδεςτης 
Κύπρου την πολιτική συνεργασία σε ισότιμη στην ουσία βάση, µε δεδομένο το βέτο του Τ/κ αντι- 
προέδρου χαιτις χωριστές πλειοψηφίες στη βουλή. Η πρόσληψη του συντάγματος αυτού στη συλ- 
λογική συνείδηση των Ε/κ είναι αρχετά γνωστή και έχει εν µέρει ήδη επισημανθεί. Ἡ καθ᾽ όλα 
φυλετική δοµή αυτού του συντάγματος έγινε αρχετά συχνά αντικείµενο όχι άδικης κριτικής στα 
ε/κΜΜΕ. Αυτό που κατάτα φαινόμενα δεν έχει ακόµα λεχθεί δημοσίως στην Κύπρο, είναι ότιτο 
φυλετικό, και σε καμιά περίπτωση «επαναστατικό», σύνταγμα του 1960, δεν αντικατοπτρίζει 
παρά την ύπαρξη των δύο αλληλοαναιρούμενων και αλληλοσυγκρουόµενων εθνικών ταυτοτήτων 
στο νησί, οι οποίες λειτουργούν εχτων προτέρων ανταγωνιστικά, αποτρέποντας την όποιας µορ- 
φής εθελούσια πολιτική συνεργασία για την εύρυθµη λειτουργία της κυπριακής πολιτείας. Ἡ πα- 
ράµετρος αυτή δεν αγνοήθηκε σχεδόν σε καμιά; από τις συναινετικές λύσεις που προτάθηκαν 
µέχρι σήµερα, χαιθα εξακολουθήσει να λαμβάνεται σοβαρά υπόψη απότο διεθνή παράγοντα, σ᾿ 
όλες τις προτάσεις αυτής της µορφής για επίλυση του κυπριακού προβλήματος, ενόσω τα εχπαι- 
δευτικά συστήµατα των δύο υποσυνόλων θα αναπαράγουν τη σύγκρουση. Ἡ συνταγματική έκ- 
φανση αυτήςτης παραμέτρου ήταν χαιθα είναι η διόλου προσφιλής στους Ε/κ «πολιτική ισότητα» 
μεταξύ των δύο κοινοτήτων, η οποία, είναι μεν αντιδηµοκρατική, δεδομένου ότι εξισώνει την πο- 
λιτική νσχύ του δ026 των ψηφοφόρων μ᾿ αυτήν του 1856, βρίσκεται όµως σε άµεση συνάρτηση µε 
την ιδεολογική αλληλοαναίρεση που αναπαράγουν τα δύο εππαιδευτικά συστήµατα, καθιστώ- 
γτας εχτων πραγμάτων αδύνατη τη λειτουργία ενός κυπριακού συντάγματος σε άλλη βάση. 

Το ε/κ εππαιδευτικό σύστηµα είναι αυστηρά μονοπολιτισµιχά προσανατολισμένο, τουλάχιστον 
από το 1960, αναπαράγοντας διαχρονικά τον εθνικό ολοχληρωτισμό, τόσο µέσω των τοπικών 
σχολικών εγχειριδίων ιστορίας, όσο χαι µέσω αυτών του ΟΕΔΒ. Ὑπ΄ αυτό το πρίσµα, τα ολοχλη- 
ρωτικά 5ίαΐας πο που βιώνει η Κύπρος απότο 1963 στο πολιτικό πεδίο, βρίσκονται σε πλήρη σύ- 
µπνοια µε το ιδεολογικό περιεχόµενο του εκπαιδευτικού συστήµατος του ε/κ υποσυνόλου. Με 
άλλα λόγια, η ελληνική εθνική ταυτότητα εν µέσω κυπριακών θεσμώνδῦ µπορεί να συνεχίσει να 
λειτουργεί και να µην δημιουργεί σοβαρά προβλήµατα σε µια ακραία μονοεθνική/μονοπολιτι- 
σµική κοινωνία, όπως είναι η ε/κ, θα εχφράζει όµως µετη μέγιστη δυνατή σαφήνειατην ενδόµυ- 
χη πολιτική βούληση της πλειοψηφίας των Ε/κ για τη διαιώνιση της παρούσας κατάστασης ή την 
εξεύρεση µιας οποιασδήποτε άλλης ολοχληρωτικής λύσης. 

34. Αναλυτικά: Στο Μιχ. Χ. Τροκούδης, Δ΄ Δημοτικού, Αρχαία Ελλάδα, η κυπριακή ιστορία καταλαμβάνειτο 15260 
της ύλης, σ᾿ αυτότης Ε΄’ Δημοτικού και ίδιου συγγραφέα το 1320. Σ) αυτάτου Νέαρχου Κληρίδητο ποσοστότης κυ- 
πριακής ιστορίας είναι 21.620 (Ε΄ Δημοτικού) και 16.720 (Στ’ Δημοτικού). Το εγχειρίδιο του Μιχ. Χ. Τροκούδη 
γιατην Ε΄ Δημοτικού, χ.χ., είναι γραμμένο µετο µονοτονικό σύστηµα γραφής, δηλωτικότου ότι επανεκδόθηκε µε- 
τάτο 1981. Υφολογικά όµως, θα υποστήριζα ότι ανήκει στη δεκαετία του ᾿60 ή ακόµα χαι νωρίτερα, χαι ὠςτέτοιο 
αξιολογήθηκε εδώ. Τέλος, οφείλω να επισημάνω ότι πιθανότατα από το 1960 µέχριτο 1974 χρησιμοποιήθηκαν χι 
άλλα σχολικά εγχειρίδια ιστορίας στα ε/κ δημοτικά, τα οποία δεν εντοπίστηκαν. 

35. Πρόκειται για τον Α. Χριστοδουλίδη, ο οποίος υπηρέτησε σε ανώτερες θέσεις Δημοτικής Εκπαίδευσης του 
Γραφείου Παιδείας της αποικιακής διοίκησης και κατόπιν του Ὑπουργείου Παιδείας από το 1951 µέχριτο 1977: 
συνέντευξη µετον γράφοντα στις 20/1/9δ στο κτίριοτου Ιπίετοο]εραε, Λευκωσία. Η παρέµβασητου κ. Σοφοκλή Σο- 
φοκλέους, ανώτερου υπαλλήλου του Υπουργείου Παιδείας και Πολιτισμού της Κύπρου, για την πραγματοποίηση 
αυτής της συνάντησης, ήταν ουσιαστική. 

30. Πρόκειται γι’ αυτότης «Οµάδαςτων Δέκα» γιατη Δ΄ Δημοτικού, χαι γι’ αυτότου Ανδρέα Πολυδώρου γιατην 
Ε΄ καιΣτ᾽ Δημοτικού. Καιτα δύο χρησιμοποιούνται µέχρι το τρέχον σχολικό έτος 1997-08. 

37. Πληροφορία από τον Επιθεωρητή Φιλολογικών Μαθημάτων Μέσης Παιδείας χ. Δώρο Θεοδούλου. 

3δ. Μιχ. Χ. Τροκούδης, Δ΄ Δημοτικού, σ. 12. «Ομάδα των Δέκα», σ.22. Κ. Χατζηδημητρίου, 1987, σ. 7. Στο εγχει- 
ρίδιοτης Α΄ Λυκείουτης ΥΑΠΜΕ, το οποίο χρησιµοποιείται σήµερα, κυριαρχεί σιωπή γι’ αυτό το ζήτημα. 

39. Κ. Γεωργιάδης, Ιστορία της Κύπρου, 31995, σ. 18: η τρίτη έκδοση του βιβλίου αυτού δεν χρησιµοποιείται ως 
σχολικό εγχειρίδιο, είναι όµως, πλην των τελευταίων παραγράφων, πανομοιότυπη µε τη δεύτερη του 1978, µέρος 
µόνο της οποίας μπόρεσα να προμηθευτώ σε φωτοτυπίες. ΄Έτσι η παραπομπή αυτή στην τρίτη έκδοση είναι ανα- 
πόφευκτη. 

40. Δεν αποτελεί μυστικό στην Κύπρο η ιδεολογική τοποθέτηση της συγγραφέως στην ΕΔΕΚ, ένα κόμμα το οποίο 
ακολούθησε πιστά τον τριτοκοσμικού τύπου εθνικολαϊκισμό του ΠΑΣΟΚ της δεκαετίας του 80. Βλ. Καίσαρ ΕΒ. 
Μαυράτσας, Όψεις του Ελληνικού Εθνικισμού στην Κύπρο. Ιδεολογικές αντιπαραθέσεις χαι η κοινωνική κατα- 
σκευή τής ελληνοκυπριακής ταυτότητας 1974-1996, Αθήνα, Κατάρτι, 1998, σ. 91 100. 

41.Ο Σ. Π. Παπαγεωργίου, Η πρώτη περίοδος της «Αγγλοκρατίας», ό.π., σ. 23-24 απορρίπτει και τις δύο ακραίες 
απόψεις που έχουν εκφραστεί µέχρι σήµερα γι’ αυτό το ζήτημα, προβάλλοντας αυτή τη μετριοπαθή άποψη µε µο- 
ναδικό κριτήριο τον ορθολογισμό και τα στοιχεία που είναι διαθέσιµα στο σύγχρονο ερευνητή. 

42. Εντοπίστηκαν αμέτρητα παραδείγματα από όλα τα σχολικά εγχειρίδια. Βλ.λ.χ. Α. Πολυδώρου, 1976, σ. 10, 93. 
Κ. Γεωργιάδης, 11971, σ. 27. 

43. Αναλυτικά Προγράµµατα Δημοτικής Εκπαίδευσης. Στα πλαίσια της Ἐννιάχρονης Εκπαίδευσης. Ὑπουργείο 
Παιδείας και Πολιτισμού Κύπρου. Τµήµα Δημοτικής Εκπαίδευσης, Ὑπηρεσία Ανάπτυξης Προγραμμάτων. Λευ- 
κωσία 1994. σ. 87. 

σιµοποιείται σπανιότατα στα τρία εγχειρίδια που εντοπίστηκαν πριν το 1974. 

63. Κ. Γεωργιάδης, 21978, σ. 248. Μέρος αυτού του αποσπάσματος φαίνεται να έχουν αντιγράψει οι συγγραφείς 

φαμίπ, άτίς Βοδίαη. ΤατίΠ. 1496 2. Ι5ίαποι! χ.χ., σ. 12. 

74. ΠαΚΚΙ Ὀιτςύῃ κ.ά., 1 49ε 3. ό.π.. σ. 166. 

75. Α. Πολυδώρου, Η Ανάπτυξη της 4ημοτικής Εκπαίδευσης στην Κύπρο, ό.π., σ. 17. Π. Περσιάνης, Η Εκπαίδευ- 
σή της Κύπρου, ό.π., σ.28. Α. (. Καταρίοτρος, Εαμσαίίοπ [ῬονεΙορηιοή ἵπ ΟΥΡΠΙ5, ό.π., σ. 143. 

76. Η εντύπωση που είχα αποδελτιώνονταςτα σχολικά εγχειρίδια ιστορίας των δύο χωρών, είναι ότι, όσο πιο διεξοδι- 
πή είναι η συγκριτική ανάλυση που επιχειρεί κανείς, τόσο βαθύτερη είναι η αίσθηση της σύγκρουσης που αποκοµίζει. 
77. Ορθά έχει επισημάνει ο Κ. Β. Μαυράτσας, Όψειςτου Ελληνικού Εθνικισμού στην Κύπρο, ό.π., σ. 196, πως η «επα- 
ναπροσέγγιση» των τελευταίων ετών στην Κύπρο, είναι στην ουσία πρώτη προσέγγιση γι’ αυτούς κάτω των 40-45. 
76. Νιαζί Κιζίλγιουρέκ, Η Κύπρος πέραν του έθνους/ ως Οιεκί Κἰργίς, Λευκωσία 1993, σ. 18. 

79. Αν δεν µε απατά η μνήμη µου, η μοναδική εξαίρεση αποτελούν οι προτάσειςτου Γκάλο Πλάζατο 1965. 

80. Εύστοχοςτίτλος ενότητας απότο βιβλίοτου Κ. Β. Μαυράτσα, Όψειςτου Ελληνικού Εθνικισμού στην Κύπρο, ό.π., σ. 172. 


Σχολικά εγχειρίδια που αποδελτιώθηκαν 

α. 4ημοτική εκπαίδευση (1960-1992) 

Νέαρχος Κληρίδης, Ε΄ Δημοτικού, Μαθήματα Ἱστορίας, Λευκοσία - Βαρόσια 61967. 

Νέαρχος Κληρίδης, Στ΄ Δημοτικού, Μαθήματα Ἱστορίας, Λευκοσία - Βαρόσια χ.χ. 

«Ομάδα των Δέκα», Ἱστορίατης Κύπρου, Από τη λιθίνη εποχή ως την εποχή του χριστιανισμού, Λευκωσία 19680. 
Ανδρέας Π. Πολυδώρου, Ε΄ και Στ΄ Δημοτικού, Ιστορίατης Κύπρου, Λευκωσία 1976, 1984, 1992. 

Μιχ. Χ. Τροκούδης, Δ΄ Δημοτικού, Αρχαία Ἑλλάδα, έκδοση Β΄, Λευκωσία χ.χ. 

Μιχ. Χ. Τροκούδης, Ε΄ Δημοτικού, Ρωμαϊκή ἁ Βυξαντινή Ἱστορία, έκδοση Β΄, Λευκωσία χ.χ. 


βΙ. Μέση εκπαίδευση (1960-1967) 

Κλεάνθης Γεωργιάδης, 1962, Ιστορία της Κύπρου, Γ΄ -Δ΄ Γυμνασίου, Από την Ρωμαιοκρατίαν µέχρι της Ἐνετο- 
κρατίας, Λευκωσία. 

Κλεάνθης Γεωργιάδης, 71971. Ἱστορία της Κύπρου, Γ΄ Γυμνασίου, Από την Ενετοκρατίαν µέχρι της Κυπριακής 
Ανεξαρτησίας, Λευκωσία - Βαρώσια. 

Κλεάνθης Γεωργιάδης, 31974, Ἱστορία της Κύπρου, Α΄ - Β΄ Γυμνασίου, Προϊστορικοί χρόνοι µέχρι Ρωμαϊκών 
χρόνων. Λευκωσία. 

Κλεάνθης Γεωργιάδης, 21978, Ἱστορίατης Κύπρου, Λευκωσία. 

Κάτια Χατζηδημητρίου, 219790, 1987, Ιστορίατης Κύπρου, Λευκωσία. 


β2. Εκδόσεις της Υπηρεσίας Ανάπτυξης Προγραμμάτων Μέσης Εκπαίδευσης (Υ4ΠΜΕ) του Υπουργείου Παιδείας 
και Πολιτισμού της Κύπρου (1990-1996) 

Ἱστορίατης Κύπρου, Γιατο Γυμνάσιο, 1994. Συγγραφή: Αγγελική Παντελίδου, Καλλιόπη Πρωτοπαπά: Νεολιθική- 
Ἑλληνιστική Εποχή. Σάββας Γιαλλουρίδης: Ρωμαϊκή εποχή - Φραγκοκρατία, Καλλιόπη Πρωτοπαπά: Βενετοχρα- 
τία - Κυπριακή Δημοκρατία, Λευκωσία. 

Ἱστορίατης Κύπρου, Α΄ Λυκείου, 21995. Απότη Νεολιθική µέχρι καιτη Ρωμαϊκή εποχή. Συγγραφή: Α΄ Έκδοση: 
Αγγελική Παντελίδου, Κωνσταντίνα Χατζηκωστή, Ιάκωβος Χρίστου, Β΄ Έκδοση - αναθεωρημένη: Αγγελική Πα- 
ντελίδου, Καλλιόπη Πρωτοπαπά, Λευκωσία. 

Ἱστορίατης Κύπρου, Β΄ Λυκείου, 21996. Βυζαντινή Περίοδος. Συγγραφή: Αγγελική Παντελίδου, Κωνσταντία Χα- 
τζηκωστή. Στη συγγραφή των κεφαλαίων που αναφέρονται στα ιστορικά γεγονότατης περιόδου συνέβαλε ο κ. Ιά- 
χωβος Χρίστου, Λευκωσία. 

Ἱστορία της Κύπρου, Γ΄ Λυκείου, 21994. Μεσαιωνική - Νεότερη (1192-1974). Συγγραφή: Αγγελική Παντελίδου, 
Κωνσταντίνα Χατζηκωστή, Λευκωσία. 

